text:
Dispensacion di derecho di importacion
Den principio bo mester paga derecho di importacion ora di importa mercancia na Aruba. Bo ta declara bo ekipahe verbalmente. Por lo demas tur pasahero cu ta yega Aruba por importa e siguiente mercancianan sin paga derecho di importacion:
Si surpasa e cantidad aki riba menciona, bo mester declara (verbalmente) e mercancia y paga derecho di importacon y/of di accijns. Si bo no declara e mercancianan aki, Douane por confisca nan y eventualmente bo mester paga boet.
Importacion di siguiente mercancianan no ta permiti of ta estrictamente restringi:
- Producto di carni;
- Mata;
- Remedi;
- Aparato di telecomunicacion;
- Bestia (di cas);
- Arma (di candela);
- Droga.
Pasahero cu ta bin di exterior y cu no ta bin biba na Aruba por importa temporalmente mercancia uza (por ehempel paña, un camara of un laptop) pa uzo personal sin paga derecho di importacion.
Placa y papel di balor (accion)
Tene cuenta tambe cu bo ta obliga di declara suma di placa of papelnan di balor (travelcheque) di Awg. 20.000,- of mas.
Despues bo mester yena e formulario di MOT. Esaki ta obtenibel na e loket di Departamento di Aduana na Aeropuerto. Placa y papel di valor den placa stranhero tin cu rik na florin Arubiano.
Tene cuenta
Mester declara tambe ora bo no ta doño di e placa of papel di balor, pero ta transporta esaki pa otro hende.
Delito
Si bo ta transporta mas di Awg. 20.000,- na placa y papel di balor y bo no declara esaki of haci un declaracion falso, bo ta risga pa haya un castigo di prison y boet. Ademas Departamento di Aduana por confisca e placa of papelnan di balor.
Calculacion balor di importacion (invoerwaarde)
Si bo mester paga derecho di importacion pa articulo for di afo cu bo trece como ekipahe pa Aruba, Departamento di Aduana mester calcula e balor di importacion di e articulonan.
Departamento di Aduana ta uza como punto di salida e balor di factura di e articulonan
Balor di factura
Balor di e factura ta e costo di prijs di un articulo ora di importacion. Mayoria di biaha e ta e prijs di articulo cumpra, incluyendo e sales tax paga.
Balor di importacion
Balor di importacion (tambe conoci como e CIF import value of customs value) ta e balor di e factura di un articulo mas un toeslag pa gasto di carga of di seguro. Ta pone e toeslag aki door cu productonan aki ta subi di balor door di transporte y seguro.
Porcentahe toeslag
Pa calcula e toeslag Departamento di Aduana ta uza un cierto porcentahe. Con halto e porcentahe ta, ta depende di e pais of luga unda bo a cumpra bo productonan. Den e siguiente resumen por haya e diferente porcentahe pa calcula e toeslag.
Conversion den florin Arubiano
Departamento di Aduana lo converti e balor di importacion den florin Arubiano
Departamento di Aduana ta uza como taza di cambio pa converti dollar Mericano na florin Arubiano: US$ 1.00 = Afl. 1,80.
Depues di calcula e balor di importacion (den florin Arubiano) Departamento di Aduana lo calcula e derecho di importacion cu mester paga.
Calculacion derecho di importacion
Si bo tin 16 aña of mas, banda di e cantidad e bebida alcoholico cu bo por trece liber di derecho di importacion), bo por trece tambe como ekipahe articulonan liber di derecho di importacion na un balor conhunto di Awg. 400,- na.
Si bo drenta cu un articulo cu tin un balor di factura di mas di Awg. 400,-, bo no ta haya dispensacion. Den e caso aki no lo disconta for di e Awg. 400.00.
Pa calcula derecho di importacion cu mester paga, Departamento di Aduano lo calcula prome e balor di importacion (tambe conoci CIF import value of customs value).
Ehempel calculacion derecho di importacion
Bo a cumpra un laptop na Merca pa US$350.00 (Inc. Sales tax). Balor di factura ta US 350.00.
Un laptop ta cay bou di e categoria di producto: electronica
Den e caso aki e tarifa di derecho di importacion ta: 12%
Departamento di Aduna ta calcula e derecho di importacion cu mester paga na e siguiente manera:
Restitucion di derecho di importacion di ‘sales tax’
Si bo por demostra cu bo a haya e sales tax bek, e ora ey bo por entrega un peticion pa haya restitucion di e derecho di importacion riba e cifra di e sales tax. Den e caso aki por entrega e petición na Departamento di Aduana.


c: text/html

text:
Kralendijk- Tin un totaal di 164 kaso positivo na Boneiru. Ayera un kantidat di 121 hende a bai pasa tèst. Di esaki 37 a resultá positivo.
Na otro banda tin tambe un kantidad di 19 hende ku a rekuperá. Esaki ta nifiká ku ya pa 24 ora nan no ta sinti ningun símptoma mas.
Esaki ta kondusí na un total di 164 kaso positivo na Boneiru. Tin 1 hende hospitalisá ainda ku efektonan di Covid-19. E kantidat di hende den karentena tambe ta sigui subi. Aktualmente tin 402 hende den karentena.
Efekto di medida
Ayera gezaghèbber Edison Rijna i dr. Marian Luinstra-Passchier a bisa ku lo dura algun dia, promé ku lo mira e kantidat di infekshon riba e isla baha, despues ku siman pasá a tuma medida di prevenshon mas severo.
Lesa tambe:
- Gobièrnu ta bai investigá kalidat di gasolin i disel na Kòrsou
- KLM Royal Dutch Airlines ta alargá su donashon di título na Máratòn di Kòrsou ku tres aña
- Hòmber ta fayesé despues di desgrasia ku propio outo
- Sindikato di Enseñansa Doen: hopi dosente agotá na Kòrsou
- Kòrsou ke yuda Sürnam ku eksplotashon di petroli i gas den futuro

robotstxt: allowed

filter: keep


text:
KRALENDIJK – Na febrüari di e aña akí, Salt Farm Foundation a kuminsá ku un proyekto na Boneiru ku e meta pa gana konosementu i eksperensia den kuadro di agrikultura riba tera salu na e isla. Sin embargo, no ta solamente e awa brak pero tambe otro aspektonan manera un suela demasiado kompakto i e finansiamentu pa agrikultura ta un problema pa personanan ku un kunuku. Salt Farm Foundation den kolaborashon ku Qredits ta invitá boso pa un enkuentro di informashon tokante mikrokrédito pa agrikultura.
Den e proyekto akí di Salt Farm Foundation kunukeronan ku ta interesá i ku tin e espasio, un “kas” i un fuente di awa brak na nan disposishon ta haña e posibilidat pa purba téknikanan di agrikultura riba tera salu. Sin embargo e kunukeronan ta topa nan mes ku otro problemanan i finansiamentu di e negoshi propio ta unu importante. E tereno mester ta bon será i e mester wòrdu limpiá. E suela di e kunukunan hopi biaha ta hopi kompakto i mester invertí hopi energia pa por hasi e tera adekuá pa kultivo dor di meskla esaki ku shushi di kurá i mèst. Pa kultivo di bèrdura hopi biaha ta deseabel pa por tin un “greenhouse” i pa esaki tambe tin mester di material. Otro aspektonan ku por kosta sèn ta depósito di awa i seguridat. Salt Farm Foundation a tuma nota ku e gastunan pa hasi e tera adekuá pa kultivo por ta un opstákulo grandi pa e kunukeronan.
Teniendo esaki na kuenta, Salt Farm Foundation a buska kontakto ku Qredits, un organisashon ku por proporshoná mikrokrédito na un manera ménos difísil i banda di esaki ta yuda empresarionan pa skibi un plan di negoshi. Qredits ta hopi entusiasmá pa brinda e grupo di enfoke akí mas informashon.
Pa e motibu akí ta organisá un enkuentro di informashon pa kunukeronan tokante mikrokrédito. Durante e enkuentro akí Qredits lo splika kua ta e posibilidatnan pa por haña un mikrokrédito pa agrikultura / kultivo di bèrdura. Tambe nan lo trata e parti empresarial di agrikultura. Ki preis bo por pidi pa bo produktonan? Kon bo por hasi agrikultura lukrativo na Boneiru? Riba kiko bo mester pensa ora bo ke bende bo produktonan?
E enkuentro akí lo tuma lugá riba djabièrnè 14 di ougùstùs 2020 di 2.00 or pa 4.00 or pm, na UoC Bonaire (Lourdes Mall, banda di Belastingdienst, subi e trapi). Entrada ta grátis. E grupo di enfoke pa e enkuentro ta tur persona ku ta okupá nan mes ku agrikultura, kultivo di bèrdura òf krio di bestia i ku ta bende òf ke bai bende e produktonan.
INFORMATIEBIJEENKOMST MICROKREDIET VOOR DE LANDBOUW
KRALENDIJK – In februari dit jaar is de Salt Farm Foundation gestart met een project op Bonaire met als doel kennis en ervaring op te bouwen rondom zilte landbouw op het eiland. Echter, niet alleen het brakke water, maar ook andere aspecten zoals een te compacte bodem en de financiering van de landbouw is een probleem mensen met een knoek. De Salt Farm Foundation in samenwerking met Qredits nodigt u uit voor een informatiebijeenkomst over microkredieten voor de landbouw.
In dit project van de Salt Farm Foundation krijgen geïnteresseerde kunukeros die de ruimte, een greenhouse en een waterbron met brak water ter beschikking hebben, de mogelijkheid om de technieken van de zilte landbouw uit te proberen. Echter, kunukeros lopen ook tegen andere problemen aan, en de financiering van het eigen bedrijf is een belangrijke. Het land moet goed omheind worden, en moet worden schoongemaakt. De aarde van de kunukus is vaak erg compact, en er moet energie worden gestoken in het teeltklaar maken van de grond door er compost/tuinafval en mest doorheen te mengen. Voor de groenteteelt is een kas vaak gewenst, en ook hier is materiaal voor nodig. Andere aspecten die geld kunnen kosten zijn wateropslag en veiligheid. De Salt Farm Foundation merkt dat de kosten voor het teeltklaar maken van de grond een grote drempel kan zijn voor kunukeros.
Daarom heeft de Salt Farm Foundation contact gezocht met Qredits, een organisatie die laagdrempelig microkredieten kan verstrekken, en daarnaast de ondernemers helpt bij het schrijven van een ondernemingsplan. Qredits is zeer enthousiast om deze doelgroep van meer informatie te voorzien.
Vandaar dat een voorlichtingsbijeenkomst wordt georganiseerd voor kunukero’s over microkredieten. Qredits zal tijdens deze bijeenkomst uitleggen wat de mogelijkheden zijn om voor landbouw/groenteteelt een microkrediet te krijgen. En ook gaan ze in op de ondernemende kant van de landbouw. Welke prijs kun je vragen voor je producten? Hoe kun je winstgevend landbouw bedrijven op Bonaire? Waar moet je aan denken als je je producten wil verkopen?
Deze bijeenkomst vindt plaats op vrijdag 14 augustus 2020 van 2.00-4.00pm, bij de UoC Bonaire (Lourdes Mall, het roze gebouw naast de Belastingdienst, trappen omhoog). De toegang is gratis. De bijeenkomst is bedoeld voor iedereen die landbouw, groenteteelt of veeteelt bedrijft en de producten verkoopt/wil gaan verkopen.


text:
GOBIERNO DI ARUBA: IMPORTACION DI ORO DI VENEZUELA TA PROHIBI
GOBIERNO DI ARUBA: IMPORTACION DI ORO DI VENEZUELA TA PROHIBI
E situacion na Venezuela ta sigui percura pa retonan sin precedencia y ta demanda hopi atencion di Gobierno di Aruba. En bista di desaroyonan den region, Gobierno di Aruba a dicidi pa prohibi tur tipo di importacion, exportacion y transito di oro di procedencia directo of indirecto di Venezuela. Esaki a keda publica den e Afkondigingsblad AB 2019 no. 43.
E tema di importacion, exportacion y transito di oro di Venezuela ta topico di discusion mundial y a causa daño na imagen di Aruba. Na Aruba durante gobierno anterior, esaki tabata pasa frecuentemente. Gabinete Wever-Croes ta scoge pa drecha e imagen di Aruba internacionalmente. Recientemente Corsou tambe a yega na un decreto similar (P.B. 2019, no. 25).
Cu esaki Gabinete Wever-Croes ta pone un punto final tras di e discusion cu si e importacion of exportacion di oro ta un negoshi legitimo of no. E no ta legitimo y ta keda prohibi.


text:
ORANJESTAD; Siman pasa Minister di Enseñansa y Deporte Endy Croes a continua cu reunionnan riba tereno di deporte, Minister Endy Croes a combersa cu representantenan diAruba Boxing Commission, sr. Gregory Oduber y sr. JessyBeukenboom.
Un bon reunion unda a papia di diferente topico manera; miembronan adicional cu Minster Endy Croes lo mester nombra den dicho comision. E Mandatario tin e autoridad pa nombra e demas miembronan pa completa e directiva. Tambe a wordo treci pa dilanti cu normalmente tur organisado diboxeo internacional / profesional mester haya un licencia cu condicionan di Aruba Boxing Commission prome cu nan organisa cualkier evento.
Den e cuadro aki tambe Aruba Boxing Commission a expresa e deseo pa regalmenta e supervision riba e peleanan di MMA. Minister na su turno ta encarga pa por duna contenido na dicho deseo. Alabes Aruba Boxing Commission ta expresa nan deseo pa organisa curso pa referee y ‘ring officials’ cual taresorta bou di nan. Tambe a expresa e deseo pa tene un ‘convention’ di World Boxing Organization ‘WBO’ na Aruba na aña 2023.
‘Nos por wak atras riba un reunion fructifero cu erespresentantenan activo di Aruba Boxing Commission’, e Mandatario a finalisa.


text:
Kralendijk- E kantidat di kasonan di Covid-19 na Boneir a sibui subi ku 3 kaso nobo ku a tèst positivo pa e virus. Na tur 35 hende a bai pasa e tèst di Covid.
Kompará ku ayera, no tin niun hende ku a rekuperá, ku konsekuensia ku awe tin na tur 21 kaso di Covid-19 na Boneiru. Loke si por ripará ku e kantidat di kaso, den dianan ku a pasa, ta birando kada bes un tiki ménos. Di 7, pa 7, pa 4 i awe 3. Ta di spera ku esaki lo sigui baha.
Gobièrnu a bisa ayera ku e kontagionan nobo no mester ta un fuente di preokupashon inmediato, ya ku e fluktashon aki por ta normal den un komunidat chikitu. Lo mester sigui wak kon e sifranan ta sigui desaroyá.


text:
KRALENDIJK – Hopi kriadó di kabritu ta malkontentu kon ladron ta kue nan kabritu. Hende ta hòrta kabritu, polis ta topa nan i no por aktua. Un suidadano di Rincon a aserka Live 99.9 FM i el a ekspresá e problema di ladronisia di kabritu. “Algun dia pasá polis a topa algun persona ku tabatin kabritu den nan poder, ku tur probabilidat bestia hòrta. A laga e personanan den libertat debí na falta di prueba. Tur bia e mes un situashon, esta ta bisa no tin prueba ku e karni di kabritu ta di kabritu hòrta si òf no,” e suidadano a konta. El a sigui bisa ”Si un persona no tin kunuku òf no ta kria kabritu, kon e tin karni kabritu fresku ta kore bai bin kuné den outo? Ku regularidat e kos aki ta sosodé pa no papia mes, loke ta sosodé den luna di aprel yegando dia di Rincon. Nos mes hendenan di bario ta kue kabritu den e kunukunan den serkania di e bario. Tin informashon ta ken ta esnan ku ta hòrta kabritu, sinembargo nada ta sosodé, ”e persona a konta.
“Mester kuminsá pasa kaminda ta kushiná kabritu , i pidi e restorant un prueba unda el a kumpra e karni. Si esaki no sosodé e kriadó di kabritu ta keda sufri. Sèmper esun ku ta bende kabritu mas barata, ta karni di kabritu hòrtá, pasobra e no tin niun gastu i molèster ku e kabritu.”


text:
Detenshon pa maltrato i intento di asesinato.
WILLEMSTAD, Curacao — Djabièrnè 26 di yüni 2015, alrededor di 6’or di atardi, Polis a detené dos hòmber i un dama na St.Joris relashoná ku maltrato i intento di asesinato. For di un investigashon preliminar ku polis a realisá, a resultá ku e sospechosonan tabatin un problema relashoná ku asuntu di hürmentu di kas.
E problema a yega asina leu ku e hòmber sospechoso O.B. di 26 aña di edat a dal e otro hòmber sospechoso E.J.P. di 64 aña di edat ku outo. Na momentu ku kasa di e hòmber E.J.P. a mira loke ta pasando, e dama Y.E.M.P. di 44 aña di edat huntu ku su kasa a kuminsá dal O.B. ku piedra. O.B. a risibí kap na kabes i kachete.
Ambulans a presentá na e sitio i a trata E.J.P. na e sitio mes i a transportá O.B. pa poliklínika di SEHOS pa tratamentu médiko. Polis a detené e tres sospechosonan i a presentá nan dilanti di un fiskal ouksiliar ku a ordená nan enkarselamentu pendiente di mas investigashon.
###
Detenshon pa maltrato.
WILLEMSTAD, Curacao — Djabièrnè 26 di yüni 2015, alrededor di 07.’or di anochi, Polis a detené na Weis afó e hòmber W.C.J. di 50 aña di edat, nasé na Kòrsou, pa un kaso di maltrato.
For di un investigashon preliminar ku polis a realisá, a resultá ku e sospechoso a topa ku e víktima na Weis afó i a maltrat’é ku piedra i bòter debí na un problema bieu ku nan tabatin ku otro.
E víktima a haña un kap na su kabes, despues di a haña tratamentu médiko na poliklínika di SEHOS e por a bai kas.
E sospechoso J. a keda presentá dilanti di un fiskal ouksiliar i el a keda será pendiente di mas investigashon.
###
Detenshon pa violensha relashonal.
WILLEMSTAD, Curacao — Djabièrnè 26 di yüni 2015, alrededor di 17.10’, polis a detené den área di Sta. Elena, e hòmber F.L. di 52 aña di edat, nasé na Haiti en konekshon ku maltrato di su pareha i un yu menor di edat.
A presentá e sospechoso dilanti di un fiskal ouksiliar ku a ordená su enkarselamentu pendiente di mas investigashon.
###
Tópiko: Dama pèrdí na laman.
Djaweps 25 di yüni 2015, alrededor di 17.10’or, Sentral di Polis a dirigí un patruya polisial na playa Kas Abou pa un persona ku ta pèrdí.
For di un investigashon preliminar ku polis a hasi na e sitio a resultá ku un grupo di turista a bai sambuyá i snòrkel.
Na momentu ku e grupo a bini bek na kantu, nan nota ku un dama no a bini bek ariba.
Mesora a pone Warda Kosta i Citro na altura i a kuminsá ku búskeda di e dama turista di 28 aña di edat ku ta pèrdí. Búskeda a dura te den oranan di anochi sin e resultado deseá.
Awe 26 di yüni a sigui ku búskeda di e dama.


text:
E prohibishon akí ta konta pa tur hende na Boneiru ku ta bende òf duna plèstik desechabel. Plèstik desechabel ta produkto di material sintétiko ku hende ta tira afó despues di a usa nan un biaha so.
For di 1 di yüni ta prohibí pa bende òf duna e produktonan akí di plèstik desechabel na Boneiru:
- Saku di plèstik (saku trahá di material sintétiko òf bioplèstik, ku òf sin man
pa ten’é)
- Kuchara, fòrki, kuchú i otro produktonan di material sintétiko òf bioplèstik
ku bo ta usa pa kome kuné
- Richi pa bebe kuné
- Kos pa drai bibida kuné
E prohibishon ta konta pa tur tipo di material sintétiko ku ta intenshoná pa usa un biaha so. Pa e motibu akí material sintétiko ku un base natural (bioplèstik) tambe ta prohibí. Meskos ku plestik normal, bioplèstik no ta deskomponé den naturalesa.
Supervishon
Direktorado di Supervishon i Mantenshon di Lei ta mira ku ya kaba hopi negoshi ta tene nan mes na e prohibishon. Nos ta haña importante ku negoshinan ku ainda ta usa plèstik desechabel tambe ta kambia rápidamente pa algu alternativo. Pa e motibu akí supervisornan di Direktorado di Supervishon i Mantenshon di Lei ta bai kontrolá mesora den luna di yüni. Nan ta hasi esaki prinsipalmente serka negoshinan ku ta usa hopi plèstik desechabel. Negoshinan ku keda usa plèstik desechabel ta haña un
atvertensia promé durante un kòmbersashon. Na momentu di un di dos kontròl ta sigui un atvertensia riba papel. Si ketu bai e negoshi ta sigui usa plèstik desechabel, e ora ei ta sigui un trayekto di mantenshon atministrativo formal. Esaki ta nifiká ku e negoshi por haña un but.
Konseho Insular a aprobá e ordenansa insular pa e prohibishon akí dia 19 di òktober 2021.
Tira un bista den e ordenansa i lesa mas informashon tokante e prohibishon di plèstik desechabel riba nos wèpsait www.bonairegov.com


text:
Kralendijk- Den un investigashon resien riba e problemátika di adolesente na Hulanda Karibense, e importansia di posibilidat pa akohida di hóbennan vulnerabel ta bin dilanti.
Partikularmente e kombinashon di alohamentu ku guia adishonal ta importante pa por dal e paso pa adultes. P’esei Kuido i Hubentut Hulanda Karibense (ZJCN), riba 15 di mart ta start un proyekto piloto di dos aña Biba ku guia.
E proyekto piloto Biba ku Guia (Begeleid Wonen) ta pa hóbennan di 16 te ku 23 aña na Boneiru, Saba i Sint Eustatius, ku pa tempu largu ta den un trayekto di yudansa serka Kuido pa Hóben i ku mester dal un siguiente paso pa bira mas independiente. E hóbennan akí no por bai kas bèk, pa motibu ku e situashon na kas, no opstante ku a hasi uzo di yudansa pa largu tempu, no ta kambia.
Guia intensivo
Hóbennan den e fasilidat biba ku guia ta haña un trayekto di entrenamentu den fase i intensivo pa siña biba riba nan mes. E trayekto akí ta kuadra ku e yudansa eksistente di Kuido pa Hóben. Basá riba un plan di kresementu personal e hóbennan den e fasilidat di biba ku guia ta pasa tres fase. Kada fase konosé metanan edukativo personal ku ta kuadra ku e grado di independensia di e hóben. Segun e tres fasenan ta progresá, independensia di e hóbennan ta oumentá i e guia lo bira ménos intensivo. E guia ta dirigí entre otro riba ampliashon di e kapasidat pa para riba propio pia, independensia, kuido propio i siña abilidatnan sosial relashonal i práktiko. Meta di biba ku guia ta, pa hóbennan den di dos aña ta apto pa nan mes duna direkshon independientemente na nan bida.
Regiline Sambo, lider di tim di Kuido di Hóben na Kuido i Hubentut Hulanda Karibense (ZJCN): “E fasilidat nobo di biba ku guia lo bai amplia e oportunidatnan den futuro pa un gran kantidat di hóben di Boneiru, Saba i Sint Eustatius.”
Alohamentu i sirkulashon
E proyekto piloto di dos aña ta kuminsá 15 di mart 2021. E fasilidat di biba ku guia ta alohá den un kompleho di apartamentu na Kaya Sabana na Boneiru. Na e momentunan akí ta evaluando huntu ku kooperativa di bibienda Fundashon Cas Bonairiano (FCB), si por konstruí un edifisio nobo, unda por sigui di forma struktural ku e proyekto di biba ku guia. Banda di esei FCB ta investigá si por pone kasnan di hür sosial na disposishon di hóbennan ku finalisá e trayekto di biba ku guia ku éksito, di manera ku por garantisá ku tin sirkulashon di e hóbennan.
Lesa tambe:
- Pakusnan por habri te mas lat promé ku dianan di fiesta
- Diputado den Heyer tabata tin su lastu di di trabou
- Fundashon Klave a duna informashon tokante karnaval 2023
- Delegashon Konseho Insular Saba a papia ku gerensia di Banko Maduro tokante problemanan bankario
- Ministernan Hulandes ta bini e islanan pa pidi despensa pa e pasado di sklabitut


text:
Praktijk Resilensia
Praktijk Resilensia
Bo ta tristu òf bo tin prekupashon pa bo mes òf un ser kerí?
E ora ei bo por akudí na Praktijk Resilensia pa yudansa. Nos ta ofresé asistensia sikológiko na adulto, hóben i mucha. Resilensia ta para pa ‘kapasidat di rekuperá’ i ta kuadra ku e vishon di e práktika: empoderá e kliente.
Pa kiko entre otro bo por aserká nos?
Keho riba estado di animo
tristesa, soledat, desesperashon, depreshon, estado di animo ku ta varia.
Keho di angustia
fobia, ataka di pániko, komportashon impulsivo, pensamentunan ku ta keda ripití, miedu di faya.
Problema pa adaptá i prosesá
rou, trouma, atendé ku malesa, problemátika den diferente fase di bida.
Problema ku identifikashon
imágen propio negativo, problema ku asertividat, bèrgwensa.
Problema interpersonal
atendé ku divorsio, konflikto, víktima di komportashon dañino di otronan (tenta/pèster, violashon, manipulashon, relashon/mayor narsisista, etc.).
Problema ku trabou i estudio
inisio di burn-out, keho, pèrdida di trabou, problema pa konsentrá, miedu di faya, prestashon abou.
Keho sikosomátiko leve
doló di kabes, doló di barika, keho di tur sorto di tenshon, hiperventilashon, kansansio kontinuo a konsekuensia di faktornan ku ta duna strès.
Problema pa drumi
problema pa pega soño, problema pa keda drumí.
Problema di komportashon i pa ahustá
serka mucha i hóben.
E tratamentunan ta di durashon kòrtiku. Un tratamentu ta konsistí di maksimal 8 seshon di mas o ménos 45 minüt. Pa garantisá privasidat di nos klientenan ta traha ku un dosié elektróniko di kada pashènt. Ta raportá informashon konfiabel solamente na esnan ku direktamente embolbí den e tratamentu.
Trayekto di tratamentu na Resilensia
Registrashon
Bo ta interesá den un tratamentu na e Praktijk Resilensia? E ora ei bo mester di referensia di bo dòkter di kas òf spesialista. Despues ku nos risibí e referensia nos ta tuma kontakto ku bo. Nos lo deliberá kiko ta bo kehonan i bo ta risibí un invitashon pa un kòmbersashon orientativo na nos lokalidat. Den sierto kaso, dependé bo keho òf petishon pa yudansa, nos lo referí bo na un otro profeshonal di kuido.
Kòmbersashon orientativo
Den e kòmbersashon orientativo ta sera konosí. Den e kòmbersashon aki ta trese bo situashon i bo petishon pa yudansa dilanti i ta formulá e metanan di tratamentu.
Tratamentu
Despues di e kombersashon orientativo ta inisiá ku e tratamentu. Un tratamentu semper ta trabou na midí i bo motivashon ta un kondishon importante. Pensa riba kumpli ku palabrashonnan i traha eventual tarea na kas. Nos ta deliberá regularmente kon e tratamentu ta progresá i nos ta evaluá si e kehonan ta bira ménos.
Kòmbersashon final
Na final di e tratamentu nos ta evaluá huntu si nos a logra e metanan. Na momentu ku alkansá e metanan ta finalisá e tratamentu na Praktijk Resilensia. Si no alkansá e metanan nos lo evaluá kua referensia ta adekuá.
Lokalidat i informashon di kontakto
Psychologenpraktijk Resilensia
Kaya P Silié 10 (edifisio blou)
Kralendijk, Bonaire
Tel.: +599 717 0166 / +599 796 1132


text:
Recientemente e prome Gran Quiz Bibo di Naturalesa organisa pa Dutch Caribbean Nature Alliance (DCNA) tabata comienso di un forma creativo nobo y divertido pa involucra mucha atravez di e-learning den naturalesa di Caribe Hulandes. Siman pasa, 24 ekipo di 1 pa 4 mucha entre 11 y 14 aña a competi den un quiz vivo online na Aruba, Boneiro, Corsou, Saba, Sint Maarten y Sint Eustatius. Despues di hopi ronda di pregunta exitante y emocionante tocante naturalesa un team na Saba a sali ganado. Sint Maarten a keda na di dos luga y na di tres luga Boneiro.
Dutch Caribbean Nature Alliance (DCNA), un red regional di area protegi estableci pa yuda e Organisacion di Maneho di Área Protegi di e seis islanan, ta sostene, entre otro, programa di educacion tocante naturalesa. Desafortunadamente, e evento anual di Intercambio di Ranger Hubenil (Junior Ranger Exchange Event) di DCNA, cu ta trece hoben di e seis islanan di Caribe Hulandes hunto na un isla pa siña mas tocante naturalesa di otro, a keda cancela e aña aki debi na e crisis di corona. Sinembargo, pa contraresta e circunstancianan di e aña aki cu positivismo, a crea e Gran Quiz Bibo di Naturalesa online pa mehora e sosten tanto na e oficialnan di educacion di naturalesa, como na e hobennan, mientras cu e hobennan ta keda safe na nan respectiva islanan.
E quiz vivo tabata inclui pregunta tocante tema manera Flora y Fauna, Ecosistema, Adaptacion na Clima y Sostenibilidad y pregunta tocante e Parkenan Nacional di Caribe Hulandes, administra pa STINAPA Bonaire, CARMABI na Corsou, Aruba National Park Foundation, Saba Conservation Foundation (SCF ), STENAPA y St Eustatius y Nature Foundation Sint Maarten (NFSXM).
“Nos ta hopi orguyoso di e muchanan cu a participa. Tabata tremendo pa wak e muchanan hopi entusiasma di henter Caribe, pero mas importante ainda tabata un gran oportunidad pa siña conoce e otro islanan y nan naturalesa. Nos ta spera di por bolbe realisa e evento aki den futuro!“, Tineke van Bussel y Dahlia Hassell, e organisadonan di Big Live Nature Quiz di DCNA ta bisa.
Na Boneiro e muchanan di Jong Bonaire y e Junior Rangernan di Stinapa a reuni na Jong Bonaire. SCF y Saba Nature Education a coorganisa un evento na Long Haul. Na Sint Maarten, NFSXM tambe a reuni cu e Junior Rangernan. Na St. Eustatius STENAPA a reuni mucha di Golden Rock Roman Catholic School y di Bethel Methodist School hunto. Ademas di e gruponan aki, tambe tin mucha cu a participa for di nan cas. Nos ta masha gradici na tur cu tabata involucra y cu a brinda e muchanan e oportunidad pa participa.
Masha pabien na e ekiponan Ganado. E ekipo ganado na Saba pronto lo bay haci un trip di snorkeling/diving y e otronan lo ricibi un t-shirt cu e logo. DCNA tin como meta pa haci e evento aki tur aña, posiblemete tambe pa adulto. Pues, si bo a keda afo e aña aki, keda pendiente pa e canalnan di medio (social) di DCNA y nos ta spera di wak bo otro biaha.


text:
BTTB Open Dia di Rincon
Eksitoso torneo BTTB Open Dia di Rincon 2022, patronisa pa Barberia Cinto di Kòrsou.
Kralendijk, Bonairianse Tafel Tennis Bond (BTTB) ku ta e bònt di pinpon di Boneiru di kual pinpòn ta un di e deporte nan ku tambe ta wòrdu mas práktika aki nan Boneiru. BTTB ketu bai ke sigui krea oportunidat na su miembronan, pa nan por sigui praktiká e deporte di pinpòn i partisipá na turneonan ku e mira ku su miembronan por halsa nan nivel den e deporte aki. Direktiva di BTTB a wòrdu aserka pa Jacinto Zimmerman un hungadó veterano i legendario ku tin hopi aña ta praktikando e deporte di pinpòn na Kòrsou i Boneiru. Jacinto a pidi BTTB pa wak si e por patronisa un torneo Open na Boneiru mirando ku e lo ta na Boneiru pa e dianan di Dia di Rincon. Mester remarka ku tur bes ku Jacinto ta nan Boneiru e ta buska miembronan di BTTB pa e por dal algun bala i hunga algun wega. Aña pasa tambe Jacinto a partisipá nan un torneo Open ku BTTB a organisá. BTTB sigur ta aploudí e gesto di Jacinto i a aseptá pa por organisá dia dos di mei un torneo BTTB Open Dia di Rincon patronisa pa e Barberia di Jacinto nan Kòrsou, Barberia Cinto ku tambe ta un di e Barberianan di mas bieu di Kòrsou. BTTB a organisá e torneo aki dia dos di mei último, tabata tin e klase di hende muhé i e klase A. Mester bisa ku ta pa promé bes den hopi aña ku BTTB a logra organisá un torneo di hende muhé ku ta kompetí kontra di otro. Den e klase A, a partisipá e siguiente hungadó nan, Junny Vos, Nono Vos, Almar Nicolaas, Rene Evans, Alfred Beukenboom, Emile Domacasse i Jacinto Zimmerman. Den e klase di hende muhé a partisipá Shirley Bernard Winklaar, Jenny Zimmerman i Joselyne (Liz) Rijna. Nos por a komprondé di señor Junny Vos presidente di BTTB ku e weganan a bai bon i tabata tin basta sorpresa durante e partidonan, pero na final a resultá e kampion di e torneo aki señor Almar Nicolaas di dos lugá a resultá Rene Evans, di tres lugá Alfred Beukenboom, di kuater lugá Junny Vos, di sinku lugá Nono Vos, di seis lugá Jacinto Zimmerman i di shete lugá Emile Domacasse. Junny Vos a sa di sorprendé e dos hungadónan Almar i Nono dor di gana e dos partidonan aki. Resultado di e hende muhé nan a resultá e kampion Shirley Bernard Winklaar, na di dos lugá Jenny Zimmerman, i na di tres lugá Joselyn (Liz) Rijna. Tur e tres ganadornan a risibí for di man di Jacinto Zimmerman un medaya. Tambe e promé i di dos lugá di klase A, a risibí un bunita trofeo di spònser pa Barberia Cinto.
Promé ku entrega di premio señor Junny Vos komo presidente di BTTB a gradisí tur e partisipantenan i tambe a dirigí un danki speshal nan Jacinto Zimmerman pa e inisiativa pa por a presentá e torneo aki nan BTTB i ku su Barbershop a spònser.
BTTB ta mira atras riba un tremendo torneo i tambe ku hopi sorpresa, mirando kon kontentu tantu Jacinto i Shirely a keda ku e nombramentunan aki. Jacito Zimmerman tambe a sorpresa BTTB dor di un plakat komo muestra di gradisimentu pa e amistat i e koperashon munto. Presidente di BTTB a risibí esaki nan nòmber di su bestür, i a gradisí Jacinto i su kasa Jenny pa e bunita opsekio.


text:
ORANJESTAD – ATA recientemente a entrega oficial di su cuenta anual 2015 na Gobierno di Aruba. E resultado netto di esaki ta significa un suma no menos di 15.1 miyon Florin pa caha di Gobierno di Aruba. E suma aki ta wordo traspasa pa gobierno e aña aki, despues cu aña pasa tambe a logra un resultado positivo di 10.3 miyon Florin.
CEO di ATA Sra. Ronella Tjin Asjoe-Croes conhuntamente cu Presidente di hunta di Supervision di ATA Sr. Jossy Lacle a haci entrega oficial na Minister di Turismo.
Minister Otmar Oduber ta sumamente contento cu e resultadonan sumamente positivo di un instituto cu pa 5 aña consecutivo ta cumpli cu ley y ta haci entrega di su relato anual pa aña 2015.
Minister Oduber ta indica cu ta trata aki di un departamento cu antes tabata costa Gobierno di Aruba mas of menos 37 miyon florin pa aña. E suma miyonario aki cu tabata sali for di fondo publico, banda di impuestonan cu tabata wordo cobra manera ta ‘room tax’. Minister Oduber ta indica cu desde 5 aña pasa nos ta conta cu un instituto para riba su propio pia, cu no solamente awor ta cubri su gastonan, pero cu anualmente dunando resultado positivo contribuyendo bek na e fondo cu antes nan tabata depende di dje. ATA Sui Generis na un forma transparente ta mustra e resultadonan pa loke ta 2015 unda cu ta resalta un logro di 5% mas na entrada cu locual a pronostica y a gasta 13% menos di loke a presupuesta.
“E aña aki nos ta papia di un suma di mas of menos 17 miyon florin cu a wordo genera adicional. Pa prome biaha por papia tambe di un fondo di reserva cu ta conta cu casi 20 miyon florin. Adicional por papia e ora cu Gobierno ta ricibi 15.1 miyon florin como resultado netto for di ATA.” E relato anual di ATA Sui Generis pa aña 2015 na su turno awor lo bay Parlamento di Aruba manera cu ta stipula den ley.
E rapport financiero ta conta cu un investigacion riguroso cu ta wordo haci tur aña pa un oficina di accountant independiente. Pa di 5 aña ATA a sa di cumpli cu tur e rekisitonan conforme ley, cu tin tambe ‘goedkeurende verklaring’ un biaha mas cu ta confirma e maneho financiero debido ta wordo efectua na oficina di turismo. A base pro-activo por bisa tambe cu ATA tur luna ta haci un auditoria dor di un compania independiente na oficina di turismo pa asina cu yega fin di aña e compania di accountant por haci su trabou mas efectivo tambe. Banda di tur esaki e aña aki Central Accountant Dienst tambe a haci un investigacion na ATA cu tabatin resultadonan positivo cu ta confirma un biaha mas e maneho responsabel di ATA Sui Generis.
Comunicado gobierno


text:
WILEMSTAD,Curacao
Den mutuo konsulta Fundashon Bon Intenshon i Mojo Concerts a disidí pa no organisá Curaçao North Sea Jazz Festival den 2020. E motibu p’esaki ta meskos ku den 2017 ku no tin headliner apropiá disponibel pa e temporada akí.
Despues di un eksitoso edishon 2019 e festival mester wanta un ratu. Pa mantené e evento na tòp nivel mester tin dos headliner di gran nòmber, ku preferiblemente no a yega di aktua na Kòrsou kaba. Lunanan ku a pasa a demostrá ku den luna di sèptèmber e headlinernan akí no ta disponibel.
Ounke ku tur aña e festival ta eksitoso, tur aña di nobo e ta un enorme challenge pa haña artista grandi den e wikènt ei. Masha poko artista tin aktuashon den e temporada ei i pa trese e artista ei, su banda, otro personal i aparato pa un } –>


text:
Gerensia di SDKK ta aklará riba e kaso di bishita
Gerensia di SDKK ta aklará riba e kaso di bishita
Geplaatst op 06 August 2021 dor di Ministerio Hustisia
WILLEMSTAD – Resientemente gerensia di prizòn a tuma nota di un informashon ku ta sirkulá den medionan di komunikashon, tokante un bishitante ku a bin bishitá su ser kerí i no a risibí e tempu kompletu di bishita.
Gerensia di prizòn ta lamentá e suseso akí i ta pidi diskulpa pa kualke inkumbiniensia ku esaki por a trese kuné. Gerensia a tuma nota di e informashon akí i a tuma tur medidanan nesesario interno, p’asina por sigui garantisá bon servisio durante di bishita. Ta importante pa enfatisá sí ku tur persona ku bishitá prizòn, mester tene su mes na tur e reglanan ku tin vigente i tambe na e medidanan di Covid-19 stipulá.
Tambe gerensia lo bai tuma kontakto ku e bishitante ku a keda perhudiká, p’asina koregí e fayo ku tabatin i el lo risibí e diferensia di tempu bèk komo rekompensa durante su siguiente bishita.


text:
Miembro di Parlamento David Seferina a tuma nota ku na diferente okashon ta mal informá pueblo i tambe trese pániko den pais tokante e situashon alarmante di ambulans.
Komo representante di pueblo ta bo deber di duna e informashon korekto na komunidat. Sin mas no tin ningun kaso alarmante manera ta bin padilanti. Fundashon Kuido di Ambulans Kòrsou (FKAK) ta disponé di 7 ambulans kual, 4 di nan ta di aña 2014 i 3 di nan ta di 2017. Di esaki 1 di e ambulansnan aki ta den reparashon di manera ku ta yega na 6 ambulans ku ta operashonal. Tin 3 ambulans ku ta disponibel na kada pòst kual ta Barber, Zakitó i tambe Montaña i banda di esaki tin 1 ambulans di reserva manera den e “verguningsvoorwaarde” ta preskribí.
Parlamentario Seferina ta lamentá ku gobièrnu di “aquel entonces” durante di aña 2018 i 2020 a kòrta 4.2 mion florin for di FKAK ku tabata destiná pa kumpra 3 ambulans nobo i tambe un parti di esaki pa mantenshon. E tempu ei a kita plaka for di e pòst pa kompra di ambulans pa FKAK i a hasi invershonnan den Selikor. Pero awe e mesun hendenan ku tabata sostené gobièrnu e tempu ei, ta para na otro banda i grita ku no tin ambulans i ku e gobièrnu aktual ta warda te ora baka hoga na pos pa resolvé e problema.
P’e motibu aki mes parlamentario pa frakshon di MFK, David Seferina ta hasi un apelashon na Gobièrnu pa sigui vigilá henter e situashon rondó di ambulans i kaminda ta nesesario, pa kumpra mas ambulans di manera ku ta sigui mantené un kalidat haltu di kuido den sektor di salubridat públiko.


text:
Kralendijk- American Airlines, meskos ku Delta Airlines, lo introdusí mas espasio i mas buelo riba su ruta pa Boneiru. Por lo pronto lo bini ku un buelo adishonal tur djaluna.
Banda di esei, e kompania di aviashon lo usa avionnan Boeing 737 na lugá di e Airbus A319 ku nan ta usa normalmente riba e ruta. Esaki ta nifiká 44 stoel mas riba kada buelo.
Den temporada di ‘high season’. American lo bula buelonan tur dia, durante un periodo kòrtiku di 16 di desèmber 2021 te ku yanüari 2022.
Gobièrnu di Boneiru ta hopi kontentu ku tantu interes di aerolineanan merikano, asina rápido despues ku fronteranan di e isla a habri bek pa buelonan direkto for di Merka. Segun diputado Hennyson Thielman, esaki ta kuadra ku plan i meta di e plan di rekuperashon turístiko.


text:
E naturalesa di criminalidad na Aruba a cambia hopi den e ultimo añanan aki. No solamente cierto delitonan a aumenta sino tambe e crimen organisa a cuminsa haya forsa, hasta den gobernacion. Atraconan arma cu arma sumamente sofistica. Un averahe di 16 auto ta wordo horta pa dia. Den e prome shete lunanan di aña 2017, nos a conoce casi 60 atraco arma y algun asesinato. Atraconan ya no semper ta wordo raporta na Cuerpo Policial mas, pasobra Cuerpo Policial no por atende cu tur.
“Poverty is the mother of all crimes”, (Pobresa ta mama di tur crimen) y e realidad ta cu tanten cu nos no tin desaroyo economico real, tanten cu nos tin hopi pobresa y tanten cu no tin perspectiva, e problemanan di criminalidad lo sigui aumenta. Pero nos lo no sinta man crusa.
MEP lo percura pa tur e actornan riba e tereno di husticia funciona optimal. MEP tin e determinacion pa combati criminalidad cu man duro. Cu un plan ambicioso, pero realistico, MEP lo haci Aruba mas sigur, cuminsando cu control severo di nos costanan, y unabes nos costanan ta controla, MEP lo pone ordo paden den cas y lo enfoca mas riba prevencion.
Pasobra tanten cu arma, droga y personanan sigui drenta Aruba na forma ilegal y sin control, bo no por pone ordo den cas. MEP lo haci Aruba un lugar mas sigur pa un y tur, y lo promove husticia den tur sentido. Legalidad riba ilegalidad. Nos prioridad ta Aruba su siguridad. Cu nos plan di vision, nos lo trece solucionnan y alivia e problemantica creciente aki.
Dia 22 di september proximo, brinda lider di MEP y Partido MEP bo confiansa pa e proximo gobernacion. Pa MEP, Aruba ta prioridad. Y hunto nos ta logra trece e cambio cu Aruba mester y ta anhela na dje.


text:
E temporada di ĂĄwaseru a kuminsĂĄ atrobe i e delaster simannan tin basta ĂĄwaseru a kai i esei ta nifikĂĄ ku e chĂšns pa haña e malesanan di Dengue, Chikungunya i Zika ta oumentĂĄ. Pa e motibu ei, Departamentu di Salubridat PĂșbliko di Entidat PĂșbliko Boneiru ta pidi tur habitante pa tuma medida pa evitĂĄ plamamentu di e malesanan akĂ.
Un tipo di sangura, Aedes aegypty, yamå tambe sangura di Dengue, ta transmità Dengue, Chikungunya i Zika. E sangura akà ta biba spesialmente den kas i kurå di hende. E sangura muhé ta pika hende pa e por chupa sanger ku e mester pa alimentå webunan den su kurpa. Despues e ta buska opheto ku awa aden pa pone su webunan. E sangura di Dengue tin preferensia fuerte pa opheto artifisial ku banda lizu i awa kla.
E manera mas efikas pa prevenĂ Dengue, Chikungunya i Zika ta eliminĂĄ tur lugĂĄ kaminda sangura por pone webu. E sangura ta pone su webunan den awa ku ta keda para, manera baki di plĂšstik, tayer di outo, bĂČter, bleki i hĂšmber den kua awaseru ta keda para. Pâesei Departamentu di Salubridat PĂșbliko ta hasi un yamada na tur hende pa regularmente kontrolĂĄ i deshasĂ di tur opheto ku por tin awa aden, den i rĂČnt di kas. Bo tin baki ĂČf barĂ pa kohe awaseru pa mata ĂČf bestia? Sera esaki bon pa sangura. Esaki por, por ehĂšmpel ku un paña ĂČf ku un skrin ku ta mara ku un faha di elastik rĂČnt di e parti habrĂ.
Ademas di eliminĂĄ lugĂĄ di pone webu, ta importante ku ta prevenĂ ku e sangura di Dengue ta pika bo. Durante tempu di yobida, bisti paña ku ta tapa bo kurpa, usa un produkto fuerte ku ta kore ku sangura (manera DEET) i tene bo kas liber di sangura usando skrin i eventualmente flit paden. E sangura ku ta plama e malesanan akĂ ta aktivo durante dia i spesialmente mainta tempran i atardi. Pâesei drumi durante dia bou di un muskitero.
Departamentu di Salubridat PĂșbliko Boneiru ta informĂĄ ku na e momentu akĂ no tin señal ainda di sirkulashon di Dengue, Chikungunya ĂČf Zika na Boneiru.
Bo mester di konseho ĂČf yudansa ku tratamentu di renbak ĂČf barĂ di awa? Tuma kontakto ku Sekshon KontrĂČl di VĂšktĂČr di Departamentu di Salubridat via 715-5324.


text:
Sony/ATV Music Publishing Beneluz a anuncia cu nan a firma un acuerdo editorial exclusivo na nivel mundial cu e compositor, productor y artista, Ir Sais. Conoci pa su cancion exitoso, ‘Dream Girl’, cu a wordo crea pa Ir Sais mes den Papiamento. E cantica a inspira e Dream Girl TikTok Challenge, cu eventualmente a logra mas di 4 million di streams riba TikTok. Recientemente su single a aparece den un remix cu Sony Music Entertainment su superstar Puertorriqueno, Rauw Alejandro. Desde ‘Dream Girl’, Ir Sais a acumula mas di 300,000 subscribers riba Youtube y tambe el a haya un posicion top riba Spotify Global Viral Chart.
Papiando riba e deal, Niels Walboomer, cu ta e managing director di Sony/ATV Music Publishing Benelux, a bisa: “Sony/ATV ta sumamente orguyoso di representa Ir Sais hunto cu su manager Veikko. Biniendo di un isla chikito den Dutch Caribbean, Bonaire, el a captura fans cu su canticanan increibel y autentico. Nos ta emociona pa uni hunto cu Ir Sais mientras e ta haci su lenga materno, Papiamento, scucha ful rond mundo. Papiamento pal Mundo, Ir Sais for the world!”.
Manager Veikko Fuhrmann a bisa: “Ora mi a descubri Ir Sais y su cantica ‘Dream Girl’ den un lista di e canticanan viral na Panama dos aña pasa, el a ricibi mi den su famia y a mustra mi su talento como compositor, productor y areglista. El a crea su propio genero unico, cu su zonido original y den su lenguahe Papiamento. Mi ta emociona pa tin Niels y su equipo na Sony/ATV Benelux uni cu nos mientras nos ta apoya Ir Sais y su carera”.
Ir Sais a surgi pa prome biaha na 2010 ora el a lansa su prome cantica ‘Schatje Zeg Maar’. Desde eynan, su albums ‘Heat’ y ‘Deeper y Deeper 2.0’, a acumula mas cu 100 million di transmision y views. Ir Sais a agrega: “Mi a skirbi mi prome cantica ora mi tabatin 12 aña, y mi a keda un creador desde e tempo ey. Ora mi a muda di Boneiro pa Hulanda, el a habri mi wowonan den e parti comercial di e industria di musica. Mi ta hopi emociona pa uni cu e famia di Sony/ATV, e editor number 1 di mundo, y mi ta hopi emociona pa colabora cu mundo!”.


text:
For di 16 di mei 2022 habitantenan di mesun kas òf kontaktonan estrecho di un persona kontagiá no mester bai mas den karentena. Salubridat Públiko ta konsehá e personanan akí pa paga èktra tinu si nan ta haña keho. Si esaki pasa, nan mester tèst mesora. Ta importante ku habitantenan di mesun kas òf
kontaktonan estrecho di un persona kontagiá ta evitá kontakto ku hendenan vulnerabel. Esaki sigur pa un periodo di 10 dia despues ku nan tabatin kontakto ku un persona kontagiá.
E reglanan pa isolashon no ta kambia. Personanan ku kontagiá ku e vírùs di corona ketu bai ta bai minimalmente sinku dia den isolashon. Nan por sali for di isolashon si riba e di sinku dia minimalmente 24 ora nan no tin keho mas. Personanan kontagiá ku keda ku keho, ta keda maksimalmente 10 dia den isolashon. Empleadonan di Salubridat Públiko ta tene kontakto ku personanan den isolashon. E empleadonan ta disidí ki ora un persona por sali for di isolashon. E reglanan básiko ta keda na vigor. Tosa i nister den èlebog, i laba man regularmente. Mester laga airu pasa bon den espasionan kaminda ta traha.
Personanan ku tin keho, mester keda kas i hasi tèst.
Bo no a pasa e anguanan di corona òf e angua di buster ainda? Den luna di mei bo por pasa e angua di corona òf angua di buster sin sita riba djasabra di 09: 00 – 12:30 na Kompleho Deportivo Jorge Nicolaas.


text: Diasabra merdia a drenta informe di cu tin un vehiculo suv cu lo a ser laga atras porta habri y ningun hende banda di dje, mesora a dirigi un patruya na e sitio. Na yegada di e patruya a bin compronde cu aki ta trata di un Hyundai Tucson y enberdad e porta drechi dilanti tabata habri polis a baha averigua pero no tabata tin ningun hende na e sitio cerca. Despues di a investiga a aparece un ciclista cu a yega na e auto y a puntra polis kiko a sosode. Despues di un splicacion polis a haya sa cu e persona cu tabata cu e auto a bay core bicicleta y kizas pa equibocacion e no a ser e porta bon y cu e brisa fuerte esaki lo a dal habri mientras e no tabata tey. Polis a sigui cu su patruya,


text:
Medio ougùstus Curgas lo por entregá gas den 5 dia atrobe.
Último tempu tabatin un retraso grandi den entrega di gas. Esaki ta debí na vários faktor èksterno, pero entretantu e situashon a mehorá. Un dje faktornan ta ku Curgas no tabata risibí suministro for di Refineria Isla. Otro faktor ta e kantidat haltu di silendernan defisiente. Ademas Curgas tabatin algun trùk dañá. Tur esakinan a kontribuí ku na dado momentu e kompania tabatin un retraso di kasi 10 mil silender pa entregá, asina direktor Yamil Lasten a splika prensa. Aktualmente a logra baha e retraso te na 3500 silender. Curgas a tuma algun medida adishonal pa sigui baha e kantidat te na 1500 silender, ku ta un situashon nòrmal. Den un anunsio, e kompania ta pidi klientenan pa sòru, pa number di kas ta visibel, kurá di kas mester ta asesibel i pa mara e kachónan riba dia di entrega. Esakinan ta kontribuí pa Curgas por duna mihó servisio na klientenan.


text:
Posibilidat di obheshon
Hasi un eskoho for di e sigiente “sub items”:
Opheshon kontra di e balorashon
Manera stipulá e balor ku ta basá riba taksashon, Inspektor lo manda un karta pa e persona(nan) en kuestion. Den e karta aki e ta menshoná kiko ta e balor di e propiedat. Esun responsabel pa paga e OZB tin e posibilidat pa entregá argumentunan kontra e balor stipulá. E persona por skohe e manera ku e ke bringa e balorashon. Esaki tambe ta posibel usando e karta di opheshon Balor di taksashon. E por presentá ku dokumentonan relevante pa prueba su kaso. Por ehèmpel un rapòrt di taksashon resien relashoná ku e deseo pa bende e propiedat òf un petishon pa finansiamentu, kaminda e balor riba merkado ta mas abou ku esun stipulá pa Inspektor.
E posibilidat pa e pagadó di impuesto hasi konosí ku e no ta di akuerdo ku e balor, no ta publiká den e ordenansa. Esaki ta un inisiativa di Inspektor ku ta kontribuí pa yega na e balor korekto. Esaki pa evitá ku ta kobra aanslag ku no ta hustu.
Den kaso ku e Inspektor ta haña ku tin motibu bálido lo taksa e propiedat di nobo. Por sosodé ku Inspektor por pidi bo koperashon pa subi bo tereno i drenta bo edifisio pa por hasi un taksashon mas mihó posibel.
Opheshon kontra di un voorlopige aanslag di OZB
Por entregá un opheshon kontra di un voorlopige aanslag. Esaki tin ku sosodé denter di 2 luna despues di e fecha di e aanslag. Mester menshoná e motibu di e opheshon.
Bo por pidi dispensashon pa pago di e montante stipulá na momentu ku bo a entregá un karta di opheshon na Ontvanger.
E Inspektor ta atendé e karta di opheshon i lo informá bo por eskrito den un desishon di Inspektor. Si bo no ta di akuerdo ku e desishon di Inspektor, bo por hasi un apelashon na Raad van Beroep ku ta atendé kasonan di impuesto. Bo mester entregá e apelashon denter di dos luna despues di e fecha di e desishon di Inspektor. Mas informashon di esaki por lesa patras di e aanslagbiljet.
Por pidi Ontvanger dispensashon di pago durante e periodo di apelashon.
Opheshon kontra un aanslag definitivo di OZB
En prinsipio e mesun reglanan ku ta konta pa opheshon di un voorlopige aanslag ta konta pa esun definitivo tambe.
Adishonal ta konta lo siguiente:
Bo por entregá opheshon manera bo risibí e promé aanslag definitivo riba e propiedat pa e periodo di sinku aña stipulá. Opheshon ta posibel tambe ora stipulá un balor nobo a base di un kambio relativamente grandi, na momentu ku hasi e adaptashonnan den e aanslag definitivo.
Ora bo risibí e aanslagbiljet Onroerendezaakbelasting pa aña 2014 bo ta mira riba esaki e balor ku a stipulá pa bo propiedat inmóvil. Si bo ta di opinion ku e balor stipulá ta muchu haltu, bo por entregá un karta di opheshon na Inspektor di Impuesto. Pa esaki bo tin un periodo di 2 luna despues di e fecha menshoná riba e aanslag. Bo por usa e ehèmpel ku tin riba website via di e lenk aki OPHESHON aanslag OZB definitivo, pero bo por usa bo mes teksto tambe. Den e karta di opheshon bo por menshoná tur argumento kontra e balor stipulá. Den e fase aki no ta nesesario pa laga un profeshonal traha un rapòrt di taksashon.
Den kaso ku Inspektor no ta di akuerdo ku e balor ku bo ta proponé, inspektor lo notifikábo di esaki. Despues semper bo tin e posibilidat pa embolbí un profeshonal.
Pa e montante ku tin disputa riba dje bo por pidi dispensashon serka Ontvanger.
Bo por usa e ehèmpel ku tin riba website via di e lenk aki PETISHON pa suspenshon di pago, pero bo por usa bo mes teksto tambe. Mester paga e montante ku ta habrí denter di e término menshoná riba e aanslagbiljet.
Despues ku kaba di atendé e opheshon, eventualmente tambe ora kaba di atendé e karta di apelashon, e balor di e propiedat ta bira opsoleto pa e periodo di sinku aña. Esaki ta nifiká ku no por entregá opheshon mas kontra di e aanslag definitivo pa e sinku añanan konserní. Lo deklará e kartanan di e tipo di opheshonnan manera esaki infundá.


text:
Paranda di Balashi t’ey bek despues di dos aña, celebrando 20 aniversario. Ta cuminsa diabierna awo riba Linear Park cu participacion di Gaita di Mama Rosa, Grupo di Betico, D’licious y Tsunami. E ta cuminsa fo’i 6:30 pm y lo caba te cu 1:00 am.
Ta bay tin tur cuater cerbes local cu lo ta na prijs sumamente atractivo den bucket, como tambe lo bay tin cuminda, lo bay tin diferente sorpresa mas durante e dia aki.
Asina ta no perde e prome edicion 2022 di Paranda di Balashi, celebrando su di 20 aniversario riba Linear Park.


text:
ORANJESTAD,Aruba
E aña aki un biaha mas Comision Celebracion Dianan Nacional (CCDN), Departamento di Cultura Aruba (DCA) hunto cu Comision Arte di Palabra y Fundacion Corector di Papiamento, ta organisa e prestigioso competencia pa nombra nos Poeta di Patria di 2020.
Pa e motibo aki nos ta extende un invitacion na tur escritor, poeta y declamado di 18 aña y mas, pa busca den nan curason e inspiracion pa skirbi bo miho elogio y poema na Papiamento di nos dushi tera Aruba y su Cultura. E ultimo dia pa entrega bo obra lo ta dia 4 di maart proximo, ya cu e competencia lo tuma luga dia 13 di maart. Di tur e obranan cu Comision ricibi, lo saca e mihonan y e escritornan aki lo mester bin presenta nan obra, durante un anochi cultural dia 13 di maart 2020 na Plaza Libertador G.F. Betico Croes, riba Vondellaan. Si acaso bo mes no por presenta bo obra, por laga un otro persona present’e pa bo.
Cada escritor por entrega un (1) obra cu e tema di Aruba y su Cultura. E poema mester ta na Papiamento y por tin entre 4 cu 9 strofa; cada strofa mester tin 4 frase y por rima.
Lo tin premio pa e Poeta di Patria y tambe pa di dos y di tres luga.
Manda bo obra no mas tarda cu dia 4 di maart na artedipalabra@gmail.com
Pa mas informacion, por tuma contacto cu DCA tel: 582-2185


text:
Emmastraat – Diaranson mainta algo pasa di 9:30 un famia hibando un familiar bay traha, ta topa cu nan Hyundia Getz cu a wordo horta den oranan di marduga.
Esaki a tuma luga na Urataca. Ora exacto no ta conoci.
Dilanti Kowloon den Emmastraat, nan ta spot e Hyundai Getz bayendo zuid. Mes ora nan a actua y a cuminsa grite pa e stop, mas cu claro e no a haci esaki.
Den entrada di Kowloon nan a logra cera e Getz di nan ruman homber y asina a baha subi den e Getz, gritando hendenan rond pa yama polis mes ora.
E ladron, cu ta un hoben tawata bise cu e no sa cu Hyundai tawata di e persona ey. Den algun minuut dos unidad di Motor Unit a yega, caminda cu na prome instante tawata papia cu e ladron tin un cuchiu cune, aki ta caminda cu agentenan a saca nan arma reglamentario mientras un homber ta wantando e ladron den e auto.
Despues mas polis a yega y asina cu basta problema nan a saca e ladron for di e auto y pone den boei.
E mes un hoben aki, segun e famia den oranan di marduga cu ela horta e Hyundai Getz, tawata den nan cas tambe y a horta nan kipashi y tambe belegnan cu tawata keshi cu ham, cu nan a cumpra pa mainta.
Pues aki nos ta wak un hoben, cu no sa ta kiko su problema ta cu a pone yega asina leu. Pa awor e ta bay cera y a wordo entrega den man di recherche na Frankrijkstraat.
Ambos auto a sufri daño, mirando cu den e persecusion e Celta su porta a kibra y a dobla bay dilanti.


text:
Kralendijk, Segun WEB N.V. a komuniká, e trabounan di kobamentu pa ku renobashon di e liña di irigashon ku ta transportá awa purifiká bèk pa hotèlnan, lo keda finalisá na mei.
E kontratista Bonairiaanse Wegenbouw Maatschappij (BWM) ainda mester koba mas o ménos 350 meter i drecha mas o ménos 1.300 meter di karetera.
E trabounan di kobamentu a avansá te ku Kaya Gobernador N. Debrot, na altura di Kaya Endeavor i Kaya Carlos A. Nicolaas. Abitantenan por eksperensia molèster di stòf i zonido temporalmente. WEB i BWM ta hasi lo máksimo pa evitá esaki mas ku ta posibel.
Kaya Gobernador N. Debrot ta keda temporalmente disponibel pa tráfiko lokal. Pa tur sobrá tráfiko tin un ruta alternativo ku ta keda señalá pa medio di bòrchinan. Nos ta konsehá tur outomobilista pa hasi uzo di e ruta aki mas tantu ku ta posibel. Kore trankil i tene kuenta ku tempu èkstra pa yega bo destinashon.
Progreso
Na komienso di yüli 2020 WEB komo supervisor a start ku e proyekto pa renobashon di e liña di irigashon ku mester transportá e awa purifiká bèk pa hotèlnan (proyekto 9e EDF). For di e momentu ei BWM a koba riba un distansia di 9,7 kilometer. Esaki ta mas ku 95% di e kantidat total di kilometer. E kontratista falta pa koba mas o ménos 350 meter i drecha mas o ménos 1.300 meter di karetera.
Finalisashon i traspaso
Despues di finalisá e trabounan, lo tèst e liña di irigashon i poné den funshon durante un periodo di prueba. WEB lo suministrá e awa di irigashon na un preshon di 4 t/k 6 bar na klientenan ku tin un instalashon ku ta di kùr. Por dura algun siman promé ku e liña por operá korektamente.
Despues di e periodo di prueba i aprobashon di operashon di e liña di irigashon, lo hasi traspaso di e proyekto 9e EDF na Openbaar Lichaam Bonaire (OLB).


text:
(CNET) – Anuncionan di gigantenan den tecnologia ta kitando empeladonan for di trabao ta biniendo for di tur banda den e sector for di companianan manera Facebook, Google y Twitter.
HP, ken tabata un di e creadornan di computer mas grandi mundialmente, a bisa cu tin plan di corta entre 4,000 pa 6,000 trabao pa fin di su ana fiscal 2025, haciendo esaki e gigante den tecnologia mas recien cu lo retira miles di empleado den respuesta na un incertidumbre economico cu ta keda crece.
E anuncio aki, cual e compania a anuncia cu un disminucion di 11 porciento den nan benta, a bini un luna despues cu e vigilantenan di e industria IDC y Gartner a adverti cu e demanda pa computer ta bahando na e averahe mas lihe cu a mira den decadas. “Nos ta pensa cu na e punto aki e ta prudente pa no asumi cu e mercado lo cambia durante 2023,” hefe ehecutivo Enrique Lores a declara na The Wall Street Journal den un entrevista.
HP su declaracion ta haci e compania esun mas recien entre gigantenan tecnologico cu ta haciendo recorte di empleado como respuesta na un economia cu ta birando cada biaha pio, marca pa e inflacion cu ta keda aumenta y a causa daño na e demanda pa cierto productonan y a causa disminucion den benta. Otro nombernan grandi den tecnologia manera Meta, Alphabet, Intel y Apple tambe a corta nan empleadonan despues di a aumenta esaki rapidamente durante e pandemia. Twitter tambe a corta un gran parti di su empleadonan despues cu Musk a tuma over e compania.
Creadornan di computer manera HP a ricibi golpi particularmente duro despues cu demanda a aumenta di personanan actualisando of cumprando miho computer na cas pa trabao of scol durante e pandemia di coronavirus. E unico compania cu aparentemente no ta sufriendo hopi golpi ta Apple, cual te ainda ta reporta bentanan record mirando cu te ainda tin lansamento di productonan nobo y sumamente anticipa pa e fanaticonan.


text:
E competencia di Atletismo Escolar organisa pa IBiSA a tuma lugar den Compleho Deportivo Guillermo Prospero Trinidad na Dakota diabierna atardi, unda cu un cantidad grandi di muchanan a participa pa representa nan school. E competencia tabata pa muchanan cu ta miembro di un club di atletismo y tambe pa esnan cu no ta miembro di un club den e disciplina di ‘verspringen’, ‘balwerpen/kogelwerpen’ y coremento. E resultado final pa loke ta atletanan miembro di un club a keda duna e mes atardi na Stadion y e ganadornan den nan respectivo categoria ta como lo siguiente: Categoria A Mucha Homber: School: 1er Lugar Isaac Compaore – Mon Plaisir Basis School 2do Lugar Christiaan Jansen – Colegio Conrado Coronel 3er Lugar Derbyson Maduro – Cacique Macuarima School Categoria A Mucha Muher: School: 1er Lugar Monserrat Willems – Prinses Amalia Basis School 2do Lugar Izaline Erasmus – Scol Basico Washington 3er Lugar Dayna Nedd – Mon Plaisir Basis School Categoria B Mucha Homber: School: 1er Lugar Lyon Harms – St. Dominicus College 2do Lugar Kyle Nedd – Mon Plaisir Basis School 3er Lugar Samuel Vrolijk – Prinses Amalia Basis School Categoria B Mucha Muher: School: 1er Lugar Eljoenai Wehl – Prinses Amalia Basis School 2do Lugar Zuleyma Hermanus – Scol Basico Washington 3er Lugar Genevedra Marchena – Prinses Amalia Basis School Categoria C Mucha Homber: School: 1er Lugar Beau Broekaert – Mon Plaisir Basis School 2do Lugar Cesar Varela – Colegio Felipe B. Tromp 3er Lugar Xander Wouters – Colegio Felipe B. Tromp Tur ganador miembro di un club di atletismo cu a representa nan school e atardi aki y cu a gana den nan categoria a ricibi nan medaya for di directora di IBiSA sra. Monique van Embden. E resultado pa loke ta trata e competencia di atletismo escolar pa e muchanan cu no ta miembro di un club, ta keda duna via di school y ta aparece riba Facebook, website di IBiSA y tambe den prensa. Den transcurso di siman e datonan lo keda oficialmente entrega. E muchanan cu wordo notifica via di nan school, tin cu participa den e ronda final di competencia di atletismo escolar cu ta bay tuma lugar dia 6 di februari 2015. Ganadornan di e competencia final, ta esnan cu ta bay representa nan school y Aruba na e competencia di ‘Atletismo di Weganan Interinsular 2015’ cu ta bay tuma lugar na Boneiro dianan 27, 28 y 29 di maart 2015. IBiSA ta gradici tur mucha cu a participa y representa nan school, specialmente esnan cu a gana den nan categoria miembronan di club. Pero tambe esnan no miembro, cu a participa y haci e competencia un exito completo, y ta spera pa conclui nan participacion otro aña den luna di februari. IBiSA ta invita un y tur pa admira e reportahe di potret riba nos Facebook y tambe riba website: www.ibisaruba.org .
Inscripcion a habri pae di 4er Aquathlon Escolar organisa pa IBiSA
November 21, 2017 0
Muchanan di Sonrisa a pasa un atardi dibertido cu Rotaract Club of Aruba
November 21, 2017 0
Tur aña mundo ta conmemora Dia Internacional di Derecho di Mucha
November 20, 2017 0


text:
Trahadonan social lo cuminsa traha riba caya bek
Departamento di Asuntonan Social (DAS) ta informa riba con leu e plan di crisis social ta bayendo tras di cortina, mientras ta señala cu...
Entrepeneur Arubano ta purba amplia aprecio pa koffie pa medio di su negoshi
Siman pasa a tuma luga e coffee tasting di Hunt Brothers Coffee na Craft, cual a mira un interes pa personanan cu tabata curioso...
E enlace entre salud mental y carnaval
Den e resto di nos entrevista cu artista local Jess Wolff e artista a subraya e importancia di trece variedad den celebracionnan manera carnaval. E...
Klapchi: Si of no- pakico?
Cada fin di aña na Aruba ta trece cu ne cu famianan ta bini hunto riba dianan di fiesta pa asina celebra. Aruba ta...
âNos ta bibando na un Aruba cu tin hopi stress financieroâ
Directora di Departamento di Asuntonan Social (DSZ) Glenda Hernandez a trata e siman aki den un conferencia di prensa problema di pobresa den comunidad...
Fundacion Elizier: cambiando bida di adictonan
Den e temporada aki nos corant ruman Aruba Today ta para keto tambe na e fundacionnan cu ta haci trabou social necesario pa diferente...
âAruba mester recupera y reintroduci integridad y honestidadâ
Jeanella Henriquez ta un hoben Arubiano, actualmente e tin 21 aña. E tin cuatro aña caba bibando na Hulanda y ya caba den su...
âUn mucha inocente no ta merece di ta un martirâ
Diadomingo un grupo di persona a reuni na Macro Supermarket pa un caminata silencioso pa asina recauda fondo pa cubri gasto pa entiero di...
âOrguyoso di sa ken mi ta y di unda mi ta binâ
Durante un entrevista exclusivo cu Bon Dia Aruba e artista multi-disciplinario Natusha Croes ta conta nos di su trayectorio y inspiracion como artista. E...
âMi bida na Hulanda, nunca lo por compara cu mi bida na Arubaâ
Studiando trabou social specialisa riba cierto gruponan na Hulanda, e hoben Arubiano Nicole ten Have tin planes grandi pa su isla. Den e entrevista...


text:
Drentando e ultimo dianan prome cu e fecha final di 31 di maart vence, tin ainda un incertidumbre grandi si ta bay logra un convenio pa reapertura di e refineria. Esey riba su mes no ta problema. Miho incertidumbre cu core drenta un aventura cu a lo largo no ta conveni Aruba. Y esey ta e peligro cu ta presenta awor: un wega di poker entre dos partido cu tur dos kier e deal, pero no tur dos por sali mes beneficia. Realmente nos mester papia di tres partido, pasobra di e asunto cu Valero no ta regla ainda tampoco. Ban purba pone e situacion cu e cartanan di cada hungado den perspectiva.
Citgo/PDVSA tin mester urgentemente un solucion pa nan necesidad di haya nafta y crudo liviano pa mescla cu nan crudo ultra pisa. Cu un produccion cada bes mas dependiente di crudo di Orinoco, esaki ta un urgencia grandi, pasobra henter e exportacion (y importacion) di e pais ta depende di esaki. Es decir, no ta cuestion di sobrevivencia di PDVSA sino di henter e pais. Citgo riba su mes ta opera bon y tin un mercado stabiel pa su productonan. Loke ta hinca nan den problema ta e prestamonan enorme cu nan a cera den ultimo añanan pa pasa pa un gran parti como dividend na PDVSA, cu a pasa esaki pa gobierno di Nicolas Maduro haya gasta den e pos sin fondo cu yama gobernacion di Venezuela. Fia mas ainda a bira dificil, por lo tanto traha deal cu Aruba pa financia un rehabilitacion di casi mil miyon dollar ta parce ‘one bridge too far’. PDVSA ta purba saca lo maximo di Citgo na cash, pa por continua su operacion. Den e situacion dificil cu nan ta aden, no ta pornada a pasa e posibel deal cu Aruba pa sucursal Citgo, pasobra PDVSA mes na e momento aki no por financia nada.
Valero ta e partner trankil den henter e asunto. Nan ta propietario di un negoshi cu parcialmente bal placa (transshipment, distribucion di producto na Aruba) y no tin pura. Cu e plan di gobierno pa tuma over e refineria cu tur su riesgo y responsabilidad, ta gana so nan por gana. Y si cos bay malo, nan por djis desmantela.
Por ultimo, e partner mas vulnerable, gobierno (y Pais Aruba). A pesar cu Citgo/PDVSA tambe ta desea e deal, esun mas desespera pa yega na un acuerdo ta gobierno di Aruba, y e otro partidonan sa esaki. Y asina nan ta den e posicion mas dificil, pasobra e otronan por exigi. Kico por ta loke por exigi? Den e caso di Citgo, e posibilidad pa start up cu un inversion minimo – cu no ta e suma grandi di casi 900 miyon dollar – pa djis produci e nafta cu tin mester inmediatamente. Promesa di un refineria ‘berde’ por keda na promesa, si no tin condicion skirbi den piedra pa esaki.
Aparentemente, e Venezolanonan a exigi mas ‘collateral’ den e asunto. Ta parce cu nan tin nan bista riba e haf di San Nicolas pa desaroya un terminal di container internacional, incluyendo e autoridad portuario. Te awor ainda gobierno no a contesta riba e inkietud aki, cu a keda vocifera pa Camara di Comercio tambe. Pakico Citgo/PDVSA no ta contento cu haya e propiedad den lease y kier mas cu Valero tabatin, siendo propietario? Tin plan adicional cu e tereno di e refineria cu ta bay mas leu cu solamente explota e refineria y e transshipment?
Si Venezuela – y PDVSA/Citgo – nan problema no ta aki dos aña, ora e refineria cuminsa opera como ‘upgrader’, sino con nan mester sobrevivi awor, e pregunta ta ki balor un deal awor por tin, si dia mester cumpli cun’e, aki dos aña, henter e situacion politico, economico y social di Venezuela, inclusivo esun di PDVSA, por ta asina diferente cu e acuerdo cu Aruba no bal e papel cu a pone ariba.
Aruba por bira victima di e desesperacion di gabinete Eman pa yega na un deal ‘no matter what, or how’, pa evita cu mas laat den aña nan mester bin cu medida pa coregi rumbo di finanza publico. Esey ta conta di un banda pa e deal cu Valero, unda gobierno lo por tuma over tur posibel responsabilidad pa daño ambiental. Tambe por ta den e deal cu Citgo, unda nan tambe por keda exonera di responsabilidad pa daño ambiental futuro cu ta keda completamente pa e propietario cu ta Aruba.
E problema grandi ta cu ora gobierno yega na un acuerdo, ya ta laat pa coregi rumbo. Cu tur fraccion den parlamento ansioso pa mira un deal, e afan pa paga bon tino kico ta firma, por ta minimo. Y si acaso oposicion no ta di acuerdo mes cu tur e condicionnan, gobierno tin un mayoria comodo na su banda pa pasa cualkier convenio. Asina ta, ora anuncia un di e dianan aki cu tin un acuerdo, no mester canta gloria, pero exigi pa sa den detaye kico e deal ta encera.


text:
A bisa ku Gobièrnu a kai pasombra esaki no ta konta mas ku un mayoria den Staten. Esaki sinembargo no ta kuadra.
Un minister ta funshoná a base di e sosten di un mayoria di miembro den Staten. Pa sa si un òf mas minister òf tur minister tin sosten (konfiansa) di un mayoria den Staten, esaki mester tuma lugá den un reunion públiko di Staten den kua kada miembro di Staten ta indiká ofishalmente si e tin konfiansa òf no den un òf mas minister òf tur minister. E miembronan di Staten por hasi esaki solamente den un reunion di Staten. Lokual e miembronan bisa riba kaya òf promé ku e reunion públiko, no ta konta. Durante e reunion públiko e miembronan di Staten mester indiká si nan ta sostené un òf mas minister òf tur minister. Esaki ta tuma lugá a base di un moshon di deskonfiansa ku mester keda entregá. Si un mayoria tin konfiansa den un òf mas minister òf tur minister, ningun hende mester bai kas. Si tin un mayoria ku no ta konfia un òf mas minister òf tur minister, e òf nan mester bai kas.
Ya ku ainda Staten no ta tin e oportunidat ainda pa ‘spreek nan mes uit” den un reunion públiko, Gobièrnu no a kai (ainda). Tambe ta asta posibel ku promé ku un reunion públiko, PAR ta nombra su miembro di Staten, M. Alcala, ku por nifiká ku e Gobièrnu aki ta konta ku un mayoria di 11-10.
Willemstad, Kòrsou


text:
Diabierna anochi alrededor di 8:45 pm a sosode un caso di atraco den Pos Chikito Complex. Aki ta caminda cu tres hoben na short a atraca un hende homber di edad. E meneer a conta cu; un a acerc’e pa salud’e mientras e otronan a dal di trincion tras di su cabes y mand’e suela.
Mientras e meneer di edad tabata lucha pa lanta bek, e tres hobennan a sali na careda y bay cu su bais. Na yegada di polis a purba di colecta mas hopi informacion cu ta posibel p’asina yega na e sospechosonan mas lihe cu ta posibel.
E victima a conta cu e conoce e agresornan pa cara y sa unda nan ta biba. Polis a busca tur rond den bario pero no a topa cu ningun persona cu ta cuadra cu descripcion.


text:
ORANJESTAD, Aruba
Departamento di Salud Publico ta lamenta profundamente cu cada bez informacion incorecto ta wordo treci na comunidad y como resultado nos ta haya hopi hende precupa sin mester.
Departamento di Salud Publico ta e instancia responsabel pa cuida salud di nos comunidad y como departamento responsabel nos ta tuma nos trabou hopi na serio. Nos ta traha abase di ley y conhunto cu diferente organisacion/instancia internacional manera WHO, CARPHA, RIVM y mas. Comunidad no mester tin duda den profecionalismo y transparencia di DVG.
Pa loke ta e noticia circulando den medionan di comunicacion tocante e barco crusero AIDA y e AVION. Como DVG nos kier informa cu nos tin laso estrecho cu directie Luchtvaart, directie Scheepvaart, AAA, ATA, APA y Imigracion, si tin cualkier eventualidad nos lo wordo informa di esaki y na su turno nos profecionalnan lo atende cu esaki si ta nesesario.
Na momento cu tin cualkier situacion unda ta nesesario pa informa comunidad pa bienestar di salud general. Dvg como departamento profecional y transparente lo sali y informa pueblo debidamente. Pasobra nos ta di opinion cu un comunidad bon informa ta un comunidad bon prepara


text:
Lifestyle
Home Lifestyle
Workshop Idea “Small Business Administration & Tips for your Income Tax Return”
ORANJESTAD - Iniciativa pa Desaroyo pa Empresa Arubano (Idea) kier invita tur esnan cu tin un negoshi existente of cu ta den proceso pa...
Michelle La Haye di Rode Kruis Aruba E operacion na Sint Maarten lo ta...
Oranjestad – Cruz Corra di Aruba for di prome instante, prome cu pasada di horcan Irma, tabata presente na Sint Maarten pa yuda. Y...
Mas o menos 2 mil caha di awa MetaCorp a manda container di awa...
ORANJESTAD, Aruba: Relaciona cu un peticion oficial di Cruz Cora Aruba na Brouwerij Nacional Balashi, mesora MetaCorp a dicidi di haci un donacion di...


text:
Resultadonan preliminar enseñansa di Kòrsou.
Enseñansa tin un ròl importante den formashon di e siguiente generashon i desaroyo di komunidat den su totalidat. P’esei ta importante pa e kalidat básiko di enseñansa, e fluho entre e diferente sistemanan den enseñansa i e konekshon entre enseñansa i merkado laboral ta bon reglá. E sistema di enseñansa, inkluso tur su partinan (organisashon, areglo i instrumentonan) ta karga enseñansa di Kòrsou. Den e último lunanan un grupo di trabou, ku ta konsistí di representante di Inspekshon di enseñansa di Kòrsou i Hulanda, a hasi e promé fase di revishon di e sistema di enseñansa na Kòrsou den forma di un ‘nulmeting’. E kalidat aktual di skol individual, estudio òf otro organisashon no tabata tópiko di e revishon. Un revishon di e sistema di enseñansa mester duna bista den opstákulo, oportunidat i direkshon di solushon pa yega na un plan di mehorashon pa enseñansa.
Resultado preliminar i rekomendashon
E resultado di e promé fase di e revishon a keda presentá den un rapòrt preliminar. E rapòrt preliminar ta duna un bista global di e situashon aktual pa loke ta trata e sistema di enseñansa. Den e rapòrt tin diestres rekomendashon.
E rekomendashonnan ta pone atenshon na dunamentu di informashon pa por manehá, pone prioridat i evaluashon, e sistema di enseñansa (servisio básiko, personal, kalidat di kuido i konekshon riba estudio avansá i e merkado di labor) i tambe na e lei, repartishon i yenamentu di ròl, tarea i responsabilidat).
Kontinuashon i rapòrt final
Minister di Enseñansa, Siensia, Kultura i Deporte, Señor Sithree van Heydoorn, a duna un reakshon ekstenso por eskrito riba e rapòrt preliminar. Saliendo for di e punta di bista di transparensia i kolaborashon el a kompartí esaki ku Staten di Kòrsou. E gruponan di interes relevante i públiko en general. Na gruponan di interes, ku ta konsistí tambe di direktivanan di skol, a pidi eksplisitamente pa nan reakshon i eventual kontribushon. Esaki lo ta input pa siguiente fase di e revishon.
Minister van Heydoorn ta asumí ku lo solushoná eventual defisiensia den e rapòrt final komo resultado di aporte balioso di gruponan di interes. Den e rapòrt final lo hasi análisis mas detayá pa a base di dato i informashon (eventual adishonal) duna un bista mas transparente den e sistema di enseñansa. Lo duna proposishon di mehorashon pa e sistema di enseñansa por funshoná mihó pa alumno, studiante, dosente i direktiva di skol.
E Inspekshonnan di enseñansa ta sigui ku siguiente fase den e revishon. E plan ta pa terminá esaki den desèmber 2022 ku un reportahe final.


text:
Siman pasá na The Triangle na Hoogstraat, Minister di Hustisia Ornelio “Kid” Martina a introdusi kódigo di komportashon (gedragscode) “Regla ta regla” na hefe di e diferente kuerponan ku ta kai bou di Ministerio di Hustisia: Kuerpo Polisial, Landsrecherche, Interpol, Kustwacht i Opleidingsinstituut & Veiligheidszorg (ORV).
E kódigo di komportashon ta un medio pa yuda duna guia den situashonnan delikado. Algun luna pasá, dia 28 di sèptèmber 2016, hefenan di Kuerpo Polisial Kòrsou, Landsrecherche Curaçao, Interpol, Kustwacht, ORV huntu ku representante di ABVO, NAPB i SAP a firma e kódigo di komportashon pa e kuerponan menshoná. For ougùstùs 2015 un grupo di trabou ku ta konsistí di representante di bòntnan ABVO, NAPB i SAP, representante di Ministerio Públiko, representante di maneho Direktorado di Hustisia, un kriminólogo/ eksperto investigadó (gecertificeerd fraude examinator) i representante di e kuerponan menshoná, ta reuní pa yega na un kódigo di komportashon. Riba potret por mira Minister di Hustisia huntu ku e miembronan di e komishon.
Minister di Hustisia a introdusí kodigo di komportashon ‘Regla ta Regla’
Siman pasá na The Triangle na Hoogstraat, Minister di Hustisia Ornelio “Kid” Martina a introdusi kódigo di komportashon (gedragscode) “Regla ta regla” na hefe di e diferente kuerponan ku ta kai bou di Ministerio di Hustisia: Kuerpo Polisial, Landsrecherche, Interpol, Kustwacht i Opleidingsinstituut & Veiligheidszorg (ORV).


text:
Ta conoci cu tabatin varios dialogo tripartite pa yega na Arbowet. Vice-presidente y abogado di sindicato FTA, Hose Figaroa ta comparti riba e situacion den e area laboral y con e ley aki no a keda cla cune.
E ta comparti cu for di tempo cu Arbowet a cuminsa, e ta bisa cu normalmente e ta algo complica, mirando cu e tin diferente legislacion cu tin di haber cu e mundo laboral.
E ta bin cu cierto obligacion pa e dunado di trabou, cambionan cu mester tuma luga den e parti di ley y tin cu sigui cana su caminda pa por yega na dje. Manera e dialogonan tripartite cu tabatin pa asina tin siguridad di proteccion pa e trahado.
Sr. Figaroa ta bisa cu a sigui cu e plan, pero no a bin bek riba aspecto di Arbo mirando e circumstancia den area laboral, no a tende mucho as di e proceso despues cu a inicia dos aña pasa.
Sinembargo no mester pensa cu den algun luna, e ligisalcion lo a keda cla, e ta depende tambe con e situacion ta bayendo. Con ta keda pusha pa henter economia sigui draai y keda haci esfuerso pa sigui bay dilanti.


text:
Tin diferente bruhonan cu ta promove nan servicionan na prensa y na radio. E bruhonan aki ta ofrece bo tur sorto di judansanan, di drecha tur bo problemanan, suerte etc. y hopi di nan ta bini cu diferente titulonan y nombernan bao di un capa pa ganja bo. No bai na e bruhonan, pasobra unabes cu bo bai, bo ta laga bo fe den Dios un banda y bo ta pone bo fe den e bruhonan cu nan demonionan. Esaki ta un pika grandi y condenabel den bista di Dios. Esnan cu ta bai na e bruhonan, e demonionan ta keda nan tras y nan lo sinti hopi movecionnan stranjo rond di nan, nan lo tende stemnan y hopi bes nan ta wordo posei pa e demonionan y nan ta wordo tormenta pa e spiritonan diabolico. Door di esey e bruhonan ta sigi ranka plaka for di nan, pasobra e bruhonan ta sigi manda diabelnan pa nan y tambe e bruhonan ta sigi bishita nan victimanan na cas. Hendenan cu ta bishita e bruhonan, pa despues nan ta bira histerico, hopi nervioso y nan no por controla e situacion cu nan ta den, pasobra e spiritonan diabolico ta keda rond di nan. Hende no por soporta e depresion horibel aki y nan ta bai para te na e clinica di PAAZ pa haya remedinan pa tratamento di psychotic, schizofrenie, dimencia etc. Tin di nan ta keda bao tratamento di PAAZ, pasobra nan ta posei pa diferente demonionan.
Esey ta pasobra boso mes a yama e diabelnan pa medio di e bruhonan. E bruhonan ta monta e diabelnan riba bo y si bo laga nan drenta den bo cas, nan ta habri un portal y bo cas lo keda haunted pa demonionan. Hendenan sin fe, ta laganan cai den e sorto di servicionan diabolico aki cu ta wordo ofreci pa e bruhonan. Bo fe den Dios ta bisa’bo, pa no bai na e sorto di camindanan robes aki, pero bai na un pastoor of bai na un persona Cristian y hopi spiritual pa e por juda bo y pa e duna bo conseho y spiertamento di e situacion aki. Ora cu bo tende na radio y lesa na prensa di e sorto di servicionan di e bruhonan aki, no core jama y no core bai di biaha, pero bai busca bo informacionnan prome na un persona spiritual di Iglesia, pa bo no cai den e trampanan di e diabel y pa bo no ofende Dios cu bo pikanan di ignorancia. Den bida bo mester tene cuidao cu e sorto di hendenan aki cu ta hinka den satanismo. Hendenan sin fe, ta birando lomba pa Dios y nan ta purba nan suerte cu e bruhonan bisti den cueronan di carne cu diferente nombernan.
Na esnan cu ta bai na e bruhonan, den Bijbel 1 Cor. 10: 21-22 Cristo-Hesus ta adverti: “Bosonan no por bebe for di e copa di Senjor y den mesun tempo ta bebe for di e copa di e demonionan. Bosonan no por participa na e Cena di Senjor y tambe di e demonionan. Acaso boso kier provoca e rabia di Senjor? Of acaso boso ta mas fuerte cun’E?” Akinan Cristo Hesus ta adverti bo; Bo no por ta un bon Cristian y alaves bo ta bai na e bruhonan. Bo no por ta stima Cristo-Hesus y alaves bo ta bai na e bruhonan. Bo no por ta bai Misa y alaves bo ta bai na e bruhonan.
Bo no por ta den grupo di oracion y bo ta bai na e bruhonan.
Tur esaki ta un ofensa grandi y condenabel pa Cristo-Hesus y lo bo hanja bo castigonan eterna den fierno despues di morto.
Den Bijbel Revelacion 21: 6 – 8, apostel Huan ta scirbi: “Y despues Hesus a bisa mi: Ta cumpli, Mi ta Alfa y Omega, e Principio y e Fin. Esun cu triunfa, lo hereda esaki y lo Mi ta Su Dios y el lo ta Mi yiu. Ma e cobardenan, e infielnan, e perversonan, e matadornan di hende, e paranderonan, e hacidornan di bruha, e fornicadornan, e sirbidornan di diosnan falso y tur e sakadornan di mentira, nan lugar lo ta den e tanki di candela y di azufre. Esaki ta e di dos morto.”
Corda bon, unabes cu bo bay na e bruhonan bo ta keda marka y nan ta sigi bishita bo, nan ta sigi yama bo, nan ta wak na unda bo ta biba y traha y nan ta sigi manda mas demonionan pa bo. E demonionan ta sigi bo tras, te dia bo wordo posei y bo alma ta bay perdi. Compronde bon, e bruhonan ta gana nan plaka door di e servicionan di e demonionan y e bruhonan tin cu paga e demonionan cu bo alma.
Un mensahero di Dios.


text:
Flow/UTS a introdusí un rei spesial pa klientenan di edat mas haltu na su tiendanan na Saliña, Gosieweg i Renaissance store.
E lider den telekomunikashon di e isla a reforsá su tim den e tiendanan dor di añadí ‘hostess’ ku ta asistí klientenan for di momento ku nan ta den rei.
“Nos ta komprometé pa proveé e mihó eksperensia di servisio na nos klientenan den Karibe Hulandes i e inisiativa en partikular aki ta pa proveé un medida di komodidat i efisiensia adishonal pa klientenan di 60 aña bai ariba,” Sulacia Evans, Customer Experience Manager pa Flow/UTS Kòrsou, a indiká.
“Den e simannan tras di lomba, nos a risibí feedback balioso for di klientenan i nos a skucha. E satisfakshon di nos klientenan ta nos prioridat mas haltu i nos ta dediká na mehorá tur aspekto di nos eksperensia pa ku e kliente. Nos a tuma nota di mehorashon signifikativo, espesialmente awor ku nos tim ta asistí nos klientenan for di momento ku nan ta den rei.”
Evans a indiká ku e kompania ta den proseso pa renobá i mehorá e manera ku ta brinda e mihó servisio na kliente posibel.
“Nos sa e motibunan prinsipal pa kua klientenan ta bishitá nos na Stores òf ta yama nos sentro di kontakto pa resolvé un difikultat. Pues nos ta trahando riba diferente maneranan pa nos guia nos klientenan sin ku nan mester warda den rei ora yama, òf mester bishitá nos físikamente na un lokalidat. Esaki espesialmente awor den e pandemia aki kaminda nos ta purba limitá e tráfiko den nos tiendanan,” el a indiká.
© 2017 UTS N.V. All rights reserved.


text:
KRALENDIJK – E tim di futbòl femenino di s.v. Vespo ku ta Vespo Red Diamonds, djaweps atardi den presensia di direktiva i miembronan na Stadion Antonio Trenidad na Rincon, a bendishoná unifòrm nobo pa e ekipo. Tabata e presidente di S.V. Vespo, Sr. Edson Frans ku a bendishoná e unifòrm. Esaki tabata den kuadro di preparashon pa ta bon representá den e torneo Titans Cup 2020 ku a tuma lugá fin di siman tras di lomba den Stadion Kralendijk na Playa.
Nos ta deseá e ekipo tur pero tur klase di éksito.
Riba potrètnan momentu ku a bendishoná e unifòrm.
KRALENDIJK – E tim di futbòl femenino di s.v. Vespo ku ta Vespo Red Diamonds, djaweps atardi den presensia di direktiva i miembronan na Stadion Antonio Trenidad na Rincon, a bendishoná unifòrm nobo pa e ekipo. Tabata e presidente di S.V. Vespo, Sr. Edson Frans ku a bendishoná e unifòrm. Esaki tabata den kuadro di preparashon pa ta bon representá den e torneo Titans Cup 2020 ku a tuma lugá fin di siman tras di lomba den Stadion Kralendijk na Playa.


text:
Oranjestad – Siman pasa, di dialuna 13 te cu diabierna 17 di april, tabatin e siman di negoshi chikito/mediano (SME week) unda varios topico interesante a ser presenta. E evento aki a wordo organisa pa Facultad Financiero Economico (FEF) di Universidad di Aruba hunto cu Camara di Comercio y Industria (KvK) y a conta cu participacion di tanto empresario como tambe otro interesado.
E orador invita pa e evento aki tabata dr. Richard Weinberger, CEO di ‘Association of Accredited Small Business Consultants’ (Asociacion di consultant acredita pa negoshi chikito/mediano na Estados Unidos). Weinberger tin mas di 30 aña di experiencia como un consultant financiero y di maneho trahando exclusivamente cu negoshi chikito/mediano (SMEs). E ta un lider den e area di negoshi chikito y sa di trata tur clase di problema cu por surgi den un negoshi, como tambe train un empresario di un SME con pa soluciona problema di negoshi.
E programa a inicia dia 13 di april na Universidad di Aruba cu e topico ‘Fraude no por sucede den mi negoshi, bo kier bet?’. Un topico sigur interesante unda participantenan a ricibi tips valioso con pa minimalisa e riesgo di bira victima di fraude den nan mes negoshi, como tambe con pa reconoce señalnan cerca empleado cu intencion di comete tal acto.
Diamars e programa di siman a continua cu un workshop tocante con diversidad grandi den conocimento – den tur aspecto esencial pa operacion di un negoshi – por aporta na crea un negoshi sostenibel riba termino largo. Diaranson anochi dr. Weinberger a presenta e ultimo lectura di e programa titula ‘Baloracion di negoshi, e no ta locual mi a pensa!’ Un bes mas e interes tabata grandi pa asisti na e lectura interesante aki. Apesar di ta trata di un topico bastante profundo, participantenan tabatin atencion constante pa e orador. El a duna un splicacion extenso tocante baloracion di negoshi y puntonan pa tene na cuenta ora evalua balor di un negoshi. Ariba tur 3 anochi dr. Weinberger a regala algun participante e buki yama ‘Propel Your Small Business to Success: Accelerated Actions to Maximize Profit’, di cual su persona ta e autor.
Como parti di e programa di siman, dr. Weinberger a dirigi su mes na publico en general a traves di e programa di television ‘Nos Mainta Positivo’ cu ta ser presenta tur diahuebs mainta na TeleAruba. Den e edicion aki a dedica un parti special na e ‘SME week’ y asina a brinda e oportunidad na un publico mas amplio pa scucha algun conseho di dr. Weinberger. Aki el a menciona entre otro cantidad di situacion cu por trece preocupacion cerca doñonan di SMEs.
Como clausura di e siman di negoshinan chikito/mediano, a tuma luga riba 17 di april algun consulta priva cu dr. Weinberger. Varios empresario a haci uso di e oportunidad unico aki pa haci pregunta na dr. Weinberger y ricibi consulta personal riba nan situacion specifico.
Tanto KvK como FEF ta sumamente contento cu e siman exitoso aki y ta agradecido na dr. Weinberger pa su gran aporte na e siman di negoshinan chikito/mediano. Un palabra di gratitud y aprecio ta bai tambe na un y tur cu a participa na e sesionnan aki, cu sigur tabatin un balor agrega pa nan negoshi, y ta spera di conta cu nan presencia durante proximo eventonan.
E presentacionnan y e transmision di dr. Weinberger ta accesibel riba nos website:


text:
For di madre patria hulanda a drenta informacion oficial diabierna merdia di cancelacion di celebracion di Arubadag. Den un discurso dirigi na tur media na Aruba, Minister Plenipotenciario Guilfred Besaril a duna motibo/ circumstancia cu a pone organisado y Gobierno tuma un decision asina drastico.
“Mirando e hecho cu informe a drenta di un prome caso lamentabel di fayesimento acausa di e malesa corona virus” ta locual cu Minister Besaril a habri su discurso cu ne. Cu palabranan di sincero condolencia na famia di e defunto ta sigui elabora riba e informacion.
Pa locual ta trata e situacion, ya pa basta dia caba tabata monitoria tur cos pero e ultimo tres dianan e casonan detecta na Hulanda a triplifica y en bista di e informacion ricibi di autoridadnan competente di Gobierno Hulandes a denta diabierna mainta hunto cu conseho di minister na Aruba a drenta den reunion pa delibera kico ta futuro inmediato pa arubadag 2020.
Amigo y amiganan e tabata un descicion caminda Gobierno di Aruba y Minister Plenipotenciario Besaril tabata hopi conciente di e responsabilidad social pa tanto esnan cu ta bishita e evento ( cifra riba 6 mil hende ) como tambe e responsabilidad pa e artistanan como tambe esnan cu ta contribui pa e espectaculo ta un exito, ta locual Minister Besaril a declara.
Responsabilidad na tur esnan cu bishita e evento por regresa nan cas bek den perfecto estado di salud. Mirando cu esey ta algo cu den e cargo di Minister Plenipotenciario e no por garantisa a yega na e desicion aki. Un desaroyo alarmante cu a cuminsa afecta mundo di aviacion, hoteleria, horeca na Hulanda. Un realidad cu ta biba minuut pa minuut y di cual ta monitoria constantemente prome cu yega na un desicion.
Mirando e prome caso di fayesimento a rais di e virus pero tambe con e la desaroya su mes no ta haya cu ta social responsabel pa ehecuta un evento di cual lo tin mas di 6 mil bishitante presente.
Un decision dificil pa informa cu ta pospone Arubadag cu mester a tuma luga dia 29 di maart proximo, pa un otro fecha na momento cu autoridadnan competende duna indicacion cu ta safe pa por aglomera un cantidad di hende asina grandi.
Minister Plenipotenciario Guillfred Besaril ta pidi comprencion pa e desicion tuma, pa e pueblo sa cu di curason ta desea cu ohala corona virus no tabata existi, cu nos no tabata den un situacion manera cu nos ta awo aki na Europa, ohala lo tabata diferente.
Na e momentonan aki, como Gobierno responsabel, como Gobernante cu a promete di pone e bienestar di nos pueblo/ comunidad na prome luga y despues lo mira na ki manera lo celebra e orguyo di ta Rubiano, cu un desicion asina dificil pa pospone.
Mientrastanto a drenta den combersacion caba cu diferente partner, manera KLM y hotelnan pa y proximo cu e venue Ahoy pa un otro fecha. Tur esaki na momento cu corona virus ta bou di control tanto na Hulanda como Europa sigur lo fiha esaki pa asina e celebracion continua.
De momento ta haya responsabel pa bisa “Amigonan awor aki no, e lo tuma luga despues”
Danki pe comprension, danki na e comicion pa sinta hunto cu e autoridadnan local y na tur cu ta involucra y cu arduamente ta zorg pa ora efectua un Arubadag, tin un evento exitoso, pero tambe pa celebra nos Arubianismo den grandi.


text:
Dirigentenan deportivo Arubano hopi activo na e Weganan Panamericano LIMA 2019.
Na banda cu nos delegacion di Aruba ta compitiendo na e Weganan Panamericano na Lima, Peru, nos dirigentenan deportivo tambe ta na Lima cumpliendo cu nan tareanan como oficial invita pa e federecion continental y/of mundial. Nos por a mira varios dirigente miembro di federacion deportivo na Aruba na e diferente accomodacionnan y tambe riba cancha.
Algun di e dirigentenan cu nos a mira ta Ronald Leito cu a fungi como starter den e competencianan di landamento. Tambe Esther Croes cu a fungi como oficial na landamento artistico, Hugo Themen cu tabata un oficial na e competencia di Pesas. Na e weganan di softball nos por a mira Endy Croes cu a fungi como oficial y Marco Dupersoy cu tambe a fungi como oficial na e encuentronan di boxeo.
Esaki sigur ta di aplaudi mirando cu nos dirigentenan ta conta cu e confiansa di esnan di exterior pa dirigi y yuda den eventonan internacional di taya manera den e caso di e Weganan Panamericano.
Pabien na cada uno.


text:
ORANJESTAD,Aruba
Minister Maduro a celebra Aña Nobo Chines hunto cu e comunidad Chines na New China Club. E mandatario a disfruta di un anochi agradable cu musica, baile y cena. Locual tabata di aprecia tambe cu durante di e anochi a presenta dos video na Papiamento den cual a brinda un splicacion na e invitadonan riba e origen di e celebracion di Aña Nobo Chines y tambe di e presencia di colonia Chines na Aruba, cu ya tey pa mas di 100 aña.
E mandatario a hiba un discurso durante cual el a recorda e palabranan di Nos Libertador: ‘Arubiano no ta solamente esun cu a nace na Aruba, sino tambe esun cu a haci Aruba su nacion y boso a haci Aruba boso cas leu for di cas’.
Na nomber di Gobierno Minister Maduro a gradici e Board Chinese Club pa e invitacion. Alabes a gradici e comunidad Chines pa nan aporte na nos comunidad y nos economia.
Na final e mandatario a desea henter e comunidad chines un Feliz Aña Nobo yena salud, rikesa y prosperidad!


text:
Damian Marley ta anunsiá su álbum nobo.
11 aña despues di su último álbum “Welcome to Jamrock”, Damian Marley, e yu hòmber mas yòng di e legendario Bob Marley, a anunsiá ku e lo lansa su di 4 álbum na òktober di e aña aki. Ku “Welcome to Jamrock”, Marley a gana entre otro Mihó Álbum Reggae durante e premionan Grammy na 2006. No opstante ku ta despues di hopi aña Marley ta lansa un álbum di studio, e tabata bastante aktivo durante añanan. Huntu ku artistanan manera Mick Jagger i Joss Stone e la graba piesanan pa e grupo “SuperHeavy” di kua el a forma parti di dje. Titulo di e álbum nobo ta Stony Hill kual a ser produsí pa gran parti pa Marley mes. E promé “single” di su album nobo ku a lansa ta “Nail Pon Cross”, ku a debutá siman pasá riba Billboard. “Nail Pon Cross” ta patuá hamaikino pa “nailed on the cross”, ku ta nifiká klabá na e krus.


text:
Kòrsou ta haña 900.000 florin na dekorashon di Pasku, Fiesta di Lus.
Aqualectra a kuminsá trese Kòrsou den ambiente di Pasku ku dekorashon di lus na vários sitio rònt Kòrsou. E proyekto, Pasku, Fiesta di Lus di e Ministerio di VVRP (Tráfiko, Transporte i Planifikashon Urbano) i Aqualectra ta kosta 900.000 florin. Aqualectra ta pidi komunidat pa yuda kuida e dekorashonnan di pasku. Ta e intenshon pa sigui uza e dekorashonnan aki den futuro.
E dekorashon di pasku e aña aki ta un diseño di Kara Productions i téknikonan di Aqualectra. A krea tur e dekorashonnan na Kòrsou mes. Lo bin lusnan dekorativo den Punda i Otrobanda, Parke Wilhelmina, Waaigat, plenchi dilanti Palasio di Gobernadó, na diferente rotònde manera por ehèmpel esun di Lucina da Costa Gomez i esun di Ergilio Hato, na Viadukto Otrobanda, Brùg di Ponton, Brionplein i na Pater Euwensweg. Banda di e sitionan aki lo dekorá i iluminá tambe e krusada di F.D Rooseveltweg ku Jan Noorduynweg i Winston Churchillweg, Caracasbaaiweg i e rotòndenan di Janwe, Sehos, Zuikertuintje i Zegu. Pa yuda gobièrnu ku e proyekto, Curacao Tourist Board i Aqualectra tambe a partisipá ku nan aporte finansiero.
Ta e intenshon pa sende e lusnan ku un selebrashon spesial riba djaweps 24 di novèmber. E iluminashon di Pasku aki lo benefisiá sektor komersial i lo ta un atrakshon èkstra pa e sektor turístiko, segun Aqualectra den un komunikado.


text:
ÚLTIMO ORA : Gobièrnu a disidí ku no tin skol djaweps debí na wèlga general.
URGENTE : Gobièrnu ta deklará ku skolnan será mañan
djaweps 15 di sèptèmber. Minister di Enseñansa, Siensia, Kultura i Deporte Sra. Irene Dick kier a partisipá na mayornan lo sigguiente:
Siguiendo e akontesimentunan di e último oranan i despues di hopi deliberashon minister di enseñansa a tuma e desishon pa pidi mayornan pa tene yu(nan) kas mañan djaweps 15 sèptèmber 2016 pa evitá ku e mucha(nan) ta kai den situashonnan peligroso.